
PRAVILISTUL FLECHTITENMACHER 


DE 
ANDREI RĂDULESCU 
MEMBRU AL ACADEMIEI ROMÂNE 


Şedinţa dela 5 Maiu 1922 


Domnilor Colegi, 


De obiceiu se crede că până în ultimele decenii n'am avut 
jurişti, cari să merite a fi cunoscuți. Altădată am căutat să scot 
la iveală doi din aceşti uitaţi: Andronache Donici din Mol- 
dova și Logofătul Nestor din Țara Românească, cari au avut 
un însemnat rol pe tărâmul Dreptului în prima jumătate a 
secolului al XIX-lea. 

Astăzi voiu schiță zieața şi activitatea pravilistului Flechten- 
macher, aproape necunoscut mai ales până acum câţiva ani 
când am atras atenţia asupra lui în unele articole 1). 

Flechtenmacher, numit Christian, la noi zis uneori Hriste, 
eră sas dela Brașov. Pentru stabilirea locului naşterii, afară 
de alte dovezi, avem însăşi mărturia lui; într'o notă, scrisă în 
latinește, semnează : «Christianus Flechtenmacher Corona Tran- 
sylvaniae oriundus» 2). 


1) Desigur că se mai găsesc numeroase urme despre acest pravilist, mai ales în 
Moldova. Nădăjduesc, însă, că trăsăturile generale ale personalității lui Flechten- 
macher nu vor fi schimbate prin cercetările ce se vor mai face. 

Câteva indicaţiuni dela Arhiva Statului din Iași, unde ocupaţiunile nu mi-au în- 
găduit să merg pentru cercetări, mi-au fost date de d-l Alex. Băleanu, profesor din 
laşi şi funcționar la Arhiva de acolo,-pentru care îi exprim mulțumirile mele. 

2) Academia Română. Manuscris 105 p. 60. Dacă uneori — foarte rar de altfel — 
se găseşte: Flehtermacher, în loc de Flechtenmacher, aceasta se datorește unei greșeli 
de scriere sau tipărire, 


7 A, R. — Memoriile Istorice, Sia HI. Tom I. Mem. 4. 

Data naşterii lui poate fi pusă între 1775—1785. Nu sunt 
probe sigure asupra locului, unde și-a făcut studiile, dar ştim 
că eră doctor în drept şi filozofie 1). Pare că a dobândit acest 
titlu la Viena ?). 

Toate izvoarele ni-l arată că eră foarte învățat; o dovadă 
puternică rezultă şi din activitatea desfășurată în Moldova. 
Cunoaşteă bine limbile: latină, greacă, germană, ungară, ro- 
mână, franceză, poate și italiană. 

Cunoşteă, apoi, dreptul roman, greco-roman, german, fran- 
cez. Erà în curent cu doctrina şi jurisprudenta, ca un adevărat 
jurisconsult ; aveă multe cunoștințe istorice, literare, etc., eră 
în fine un om cu o întinsă cultură. 

In privinţa datei când a venit în Moldova s'a zis că ar fi 
anul 1812 şi această dată a fost arătată chiar de către unul, 
care prin legăturile sale de familie eră în măsură să cunoască 
mai bine ca alţii fapte din acele vremuri 3). S'a mai zis că ar 
fi anul 1811 $). 

Această dată o putem stabili cu ajutorul arătărilor lui. Intr'o 
jalbă către Domn, dela 6 Oct. 1838 ziceă: «Incă dela anul 
1813 în luna lui Septemvrie chemat fiind.... am slujit» 5). 
Tot în anul 1838, Domnul Mihail Sturza spuneă că a fost 
chemat în 1813, fără a preciză luna»6). Dela 1 Sept. 1813 îl 
şi găsim îndeplinind anumit rol în Moldova 7). Este sigur dar 
că la 1 Septemvrie 1813 eră în ţară. Cum din însemnările citate, 


1) A. Pappadopol-Calimach. Din istoria legislațiunii Moldovei în Arhiva societăţii 
ştiinţifice şi literare din Iași. Tom. VII, p. 152. 

2) Xenopol D. A. Istoria Românilor, V, p. 432, după nişte note publicate în Albina 
Românească pe 1853, p. 245, spune că a fost adus în Moldova din Viena, ceeace ar 
putea da loc ipotezei că acolo îşi făcuse studiile superioare şi luase doctoratul. Dar 
afară de această informaţiune, care — cum vom vedeă — lasă multe îndoeli, avem 
altă ştire, care ne dă indicaţiuni în acelaş sens. Intr'o adresă dela 29 Noemvrie 1836 a 
Comitetului şcolar, semnată de Flechtenmacher, Asachi, etc., vorbindu-se de pro- 
fesorii Academiei, între care eră şi Flechtenmacher, se spune că profesorii au învățat 
în «Academiile Rosiei şi Austriei». (Ureche A. V. Istoria Școalelor, I, 327). 

La 1830 (Albina Românească pe 1830, supl. la No. 33, Cpr. şi Ureche A.V. Istoria 
Şcoalelor, I, p. 106) se spuneă că în curgere de 18 ani . . . . wau încetat). “Ținând seamă 
şi de anul 1830, care eră anul curgător şi scăzând 18 avem tocmai 1813. Deci acesta 
eră anul de obşte ştiut al venirii lui în Moldova. 

3) A. Pap. Calimach. |. c. 

4) Xenopol D. A. 1. c. 

5) Acad. Rom. Ms. 105, fila 19. 

6) Il a été appellé dans cette Principauté lan 1813, fără a preciză luna. (Ms. 105, 
f. 54 verso). 

1) Iorga N. Documente privitoare la fam. Calimachi, vot. II, p. 69. 

care inspiră toată încrederea, nu rezultă că ar fi fost mai de mult 
aici, este foarte probabil că venise cu puţin timp înainte de 
Septemvrie, poate chiar prin August 1813. 

Venirea lui a fost determinată de următoarele împrejurări. 
Este știut că unii domni, din epoca fanariotă, dorind să deă 
ţărilor române o organizaţie modernă, voiau să le înzestreze 
şi cu legi scrise. Intre aceștia, în Moldova, s'a distins familia 
românească a Calmașilor, deveniți Calimachi. Alexandru Ca- 
limach (1795—1799), plănuind să alcătuiască o lege, a adunat 
material în acest scop dar n'a avut timp să-și înfăptuiască 
gândul 1). Mai norocos a fost fiul său Scarlat Calimach, care 
eră un om foarte cult şi în legături cu universităţile Apusului. 
Una din primele lui dorinţe cum se sui pe tron?) fu de a alcătui 
legiuiri gentru Moldova şi în primulrâod o legiuire civilă. Ară- 
tând părerea sa Sfatului țării, compus din Mitropolit, Episcopi 
şi boieri, acesta nu numai că i-a împărtăşit ideile ci printr'o 
anaforă l-a rugat să-şi pue hotărîrea în lucrare 3). 

Pentru a-și realiză planul îi trebuiau oarecare ajutoare. In 
Moldova se găsiau câţiva oameni cu cunoştinţe juridice şi 
printre ei se distingea Andronache Donici. Acesta fusese în- 
sărcinat de Mitropolitul Veniamin Costachi să alcătuiască o 
legiuire în româneşte, care a fost gata în 1813. Pare că această 
adunare de legi n'a prea mulțumit pe Domn, care a obligat pe 
autor să-i modifice titlul?); probabil fiindcă voiă o legiuire 
care să treacă drept opera sa nu a unui boier şi mai ales o le- 
giuire în care să se țină seamă şi de legile noui ale Apusului. 
Trebuiă dar un bun cunoscător al acestor legi. Pentru înde- 
plinirea acestui rol fu chemat Flechtenmacher. Acesta ne spune 
c'a fost chemat de Mihail Sturza, Domnul de mai târziu şi 
care atunci, la Septemvrie 1813, eră vornic de aprozi5). Faţă 
de această lămurire dată. chiar de el trebuie înlăturată părerea 
că ar fi fost adus la 1811 (dată dovedită că e greşită) din Viena 


1) A. P. Calimach, Arhiva VII, p. 161. 

2) La 17 Septemvrie 1812. Iorga. Istoria Românilor, p. 347- 

3) Uricar IV, p. 300 şi urm. Hrisovul de promulgare al Codului Calimach. 

1) Acad. Rom. Ms. 444 şi doc. 148, LXXIV, Vezi şi Andrei Rădulesc: Din vieaţa şi 
activitatea lui Andronache Donici, Buc. 1906, p. 8 şi urm. Extras din Rev. judiciară 1906 

5) Ms. 105, fila r9. 

de către boerii Lascarachi şi Grigoraș Sturza ca învățător 
pentru copii lor 1). 

S’ar puteà crede că Mihail Sturza, boier cult, l-a chemat 
pentru interesele sale, fie pentru a-l consultà în anu- 
mite chestiuni, fie pentru a dà prin casele boiereşti lecții de 
drept, studiu spre care erau atraşi acum mulți boieri, mai ales 
pentru odraslele lor. Dintr'o jalbă a lui Flechtenmacher, în 
care arată la ce a fost întrebuințat încă dela venirea sa în țară 
şi mai ales dintr'un act liberat de Scarlat Calimach, se vede lä- 
murit că a fost chemat de Domn printr'un decret pentru anu- 
mite îndeletniciri juridice, așă că Mihail Sturza, vornicul 
de aprozi, execută porunca -domnească, chemându-l să vie 
la Iaşi. Este probabil ca Sturza să-l fi cunoscut mai de 
mult prin cine ştie ce împrejurări şi să-l fi recomandat Dom- 
nului; este posibil ca Domnul să-l fi găsit în alt chip prin 
relaţiile ce necontenit aveau Moldovenii cu orașele de peste 
munți. 

Descoperit întrun fel sau altul, Flechtenmacher la Sept. 
1813 eră la Iaşi. 

Funcțiunea ce i s'a dat eră aceea de Pravilist, în care 
a stat până la 1840. Domnul îl numeşte: «egist» ?). Rolul 
acesta de pravilist se pare că nu eră bine determinat, cum s'a 
făcut peste câţiva ani mai târziu. In genere prin Pravilist se 
înţelegeă un om de legi, care eră în slujba Statului și pe care 
Domnul îl puteă însărcină cu orice fel de chestiuni juridice. 
Pentru o astfel de îndeletnicire fu adus şi Flechtenmacher. 

Spre a-și puteă ajunge scopul de a înzestră țara cu legi 
scrise, Scarlat Calimach aveă nevoie, în prim rând, de adunarea 
materialului. La început, voiă să aibă traduse în românește 
pravilele împărăteşti, din care voiă să facă baza nouilor legiuiri 
ale Moldovei. Aceste traduceri aveau să servească pentru a se 


1) Xenopol A. D. l.c. Că ştirea e greşită rezultă nu numai din data 1811, ci şi din 
aceea că, după ea, deabiă la 1819 ar fi fost Flechtenmacher însărcinat împreună cu 
legistul grec Anania să întocmească în grecește condica sa, când e bine stabilit că aceasta 
a avut loc cu mult înainte. Poate numai partea că ar fi fost adus din Viena să conţie ceva 
adevărat, fie că Viena a fost locul unde-şi va fi luat diploma de doctor, fie că eră locul 
unde avea vreo ocupaţie, când a fost chemat în Moldova. Poate să mai fie adevărat din 
această ştire faptul că a dat lecţii fiilor de boieri; aceasta însă a putut să aibă loc 
posterior anului 1813, când a intrat în slujba Statului. 

2) Iorga N. Documentele familiei Calimach, II, p. 69. 

alcătui nouile legiuiri, dar şi pentru a fi utilizate de cei cari ar 
aveă nevoie de ele şi nu ştiau latineşte și grecește. 

In vederea acestui scop, numi o comisiune compusă din 
Anania  Cuzanos, zis şi dascălul Anania şi Flechtenmacher, 
lângă numele căruia adaugă cuvântul: «laten». Acea denumire 
lasă a se vedeă că în vreme ce Cuzanos eră destinat mai ales 
pentru textele grecești, Flechtenmacher eră mai cu seamă 
pentru cele latinești. In această ocupaţie găsim pentru prima 
dată pe Flechtenmacher, cu începere dela 1 Septemvrie 1813: 
Drept plată, fiecare membru al comisiunii aveà câte 100 lei 
pe lună, plus alți roo dela Casa Răsurilor. Comisiunea aveà 
şi un scriitor, plătit cu 100 lei lunar, dintre care 50, de aseme- 
nea, dela arătata casă. Această comisiune a lucrat mai mult 
timp. In socotelile domneşti găsim prevăzută leafa ei până la 
sfârşitul lui Maiu 1814 1). De sigur că a lucrat şi după această 
dată, fiindcă în socotelile pe 1814—1815 se vede trecută în 
luna Decemvrie 1814 o sumă de 32 lei pentru un top de hârtie, 
destinat tălmăcirii legilor 2), iar în 1815 se prevede leafa ei 
pe Septemvrie-—Decemvrie 1815, Ianuarie şi Februaire 18163). 
Deși nu găsim trecută leafa membrilor în mod continuu, fără 
îndoială însă că au lucrat și au fost plătiți neîntrerupt, căci 
aşă se orânduise de către Domn să li se plătească sumele 
arătate până la săvârşirea tălmăcirii 4)  Judecând după plată, 
se pare că la începutul anului 1816 tălmăcirea eră terminată. 

Domnul, văzând că se pregăteşte principalul material, în- 
tocmi un comitet, pentru adunarea tuturor legilor și obiceiu- 
rilor Moldovei în materie civilă și criminală, câte erau de 4 
secole, cu arătarea ramurei şi a izvorului lor. Acest comitet 
ar fi fost format încă din anul 1815. Nu ştim precis cin anume 
a făcut parte din acest comitet. Ținând seamă de scopul ce 
aveă de îndeplinit, este probabil că au fost, în primul rând, 
boieri, cari cunoşteau legile vechi și obiceiurile, ca: Andro- 
nache Donici, Costache Conachi, Skeleti, Sturza, etc. Alături 
de ei vor fi fost şi tălmăcitorii pravilelor împărătești: Flech- 


1) Iorga. l. c. 
2) Ibid., p. 150. 
5 Ibid., p. 154. 
4) Ibid., p. 69. 


www.dacoromanica.ro 


6 ANDREI RĂDULESCU R 198 


tenmacher şi Anania, de ale căror lumini se va fi simțit nevoie. 

După ce avù gata tot materialul, Domnul păşi mai departe 
la alcătuirea unei legiuiri şi alese mai întâiu legiuirea civilă, 
ca una (ce este mai de trebuinţă decât celelalte părți ale ji 
gislației»). Cei ce au lucrat cu Domnul și l-au ajutat la elabo- 
rarea nouei pravile, au fost Flechtenmacher, Donici, Anania 
Cuzanos, Skeleti. Aceștia sunt principalii colaboratori şi în 
această ordine ni-i înfăţişează un izvor demn de crezare. Alături 
de ei au mai luat parte: Costache Conachi, Mitropolitul Ve- 
niamin, Vornicul P. Negri, tatăl lui Costache Negri, Logo- 
fătul Grigoraş Sturza, tatăl viitorului Domn Mihail Sturza și 
cumnatul lui Vodă Calimach, Logofătul Iordache Ghica, Vor- 
nicul Mihail Sturza, viitorul Domn 1). Cum vedem, s'a format 
un fel de comisie, care, utilizând materialul adunat, aveă să 
elaboreze pravila împreună cu Domnul. 

N'avem până acum informaţiuni exacte despre chipul cum 
au procedat la formarea nouei condici civile. Este probabil 
că şi în Moldova s'a lucrat cum s'a lucrat în Țara Românească 
la întocmirea condicei Caragea. Este de crezut chiar că proce- 
darea Moldovenilor a servit de model şi de îndemn Munte- 
nilor, căci se pare că elaborarea condicei moldovene începuse 
înaintea celei muntene 2). Este posibil dar ca și în Moldova 
să se fi însărcinat doi jurişti să alcătuiască câte un proiect, 
care să fie supus comisiei de elaborare. 


1) A. Papadopol-Calimach, «Din istoria legislațiunii Moldovei», în Arhiva socie- 
tății științifice şi literare din Iaşi, tom. VII, pag. 160—161.. După ocuparea Basarabiei, 
pentru a cunoaşte noua provincie, Ministerul de externe rusesc a însărcinat pe consi- 
lierul de Curte Pavel Svinin să facă o descriere despre starea acestui ţinut. In raportul 
prezentat de el la 1 Iunie 1816, vorbește despre Comitetul pentru adunarea legilor 
şi obiceiurilor Moldovei, numit în 1815 de Vodă Calimach. El mai spune că partea în- 
tâiu a legislației s'a tipărit în 1816, în limba greacă, iar atunci, la 1816, se traduce 
în limba moldovenească. Pappadopol-Calimach crede că această parte întâia ar fi Con- 
dica civilă în întregime, iar partea II ar fi legea criminală, care s'a elaborat mai târziu. 
Cum este sigur — dovadă hrisovul — pravila lui Calimach s'a promulgat la 1 Iulie 
1817, spusele lui Svinin trebuiesc înțelese în sensul că în 1816 va fi fost gata numai o 
parte din Condică, care se tipărise şi restul a continuat în cursul acestui an și în 1817. 
Partea aceasta din raportul lui Svinin este reprodusă în lucrarea citată a lui P. Cali- 
mach, pag 160. Despre adunări pentru cercetarea obiceiurilor pământului, se vorbește 
şi în hrisovul de promulgare (Uzicar, IV, pag. 207 şi urm.). Este posibil ca acest co- 
mitet, de care vorbeşte consilierul rus, să fie Comisia de elaborare, formată din cei 
arătaţi de P. Calimach; totuş pare mai posibilă a fi fost separate, cum am arătat mai sus. 

2) Vezi A. Rădulescu: Logofătul Nestor, p. 11—12 şi în Revista critică de drept, 1910. 

Din cele ce vom arătà mai jos, pare că a fost un singur proiect 
al lui Flechtenmacher, care, probabil, luase avizul Domnului 
asupra planului şi metodei de urmat. Proiectul a fost supus co- 
misiunii, care va fi discutat, modificat anumite părți, până se 
ajungeă la o formă pe care o primià şi Domnul, fie că asistase 
la lucrări, fie că i se supuneă rezultatul lor spre a decide. Hri- 
sovul de promulgare al Condicei Calimach nu spune precis 
că s'ar fi supus această pravilă spre aprobare şi Adunării Ob- 
şteşti, ci vorbește numai de o primă consultaţie ce i-ar fi cerut 
Domnul, când și-a arătat intenţia de a legiferă şi de niște 
adunări chemate spre a cercetă obiceiurile pământului 1). Din 
alt izvor — posterior, e adevărat, dar demn de crezare — avem 
ştirea că noua pravilă a fost supusă Adunării Obşteşti 2). Erà 
contra dreptului public al ţării, eră contra vechiului obiceiu 
ca Domnul să facă o astfel de pravilă, fără să asculte și Sfatul 
țării. Dealtfel acea comunicare a intenției domnești, de a da 
legi noui, este o dovadă că trebuiă consultată și Adunarea 
Obştească, în forma ei de constituire de atunci. Probabil că 
prin acele adunări, de care se vorbeşte la sfârşitul hrisovului, 
s'a înțeles nu numai comisia, care a cercetat obiceiul pământului, 
ci şi Adunarea Obștească, compusă din fruntașii ţării. 

In Moldova, lucrarea merse mai repede decât în Muntenia, 
unde Vodă Caragea îndemnă stăruitor Adunarea să grăbească 
terminarea condicii și unde deabiă în Iunie 1818 fu gata5). 
Pravila moldovenească fusese terminată cu un an înainte, la 
sfârşitul lui Iunie 1817. Domnul, mulţumit că-şi văzu realizată 
partea principală a visului său, o promulgă, printr'un lung și 


1) La alcătuirea codului austriac se întrebuințase cam aceeaș metodă. După ce s'a 
adunat materialul necesar a fost însărcinat cu redactarea savantul Franz von Zeiler, 
membru la Curtea de Casaţie. Proiectul acestuia a fost supus votului Comisiunii aulice, 
examinat apoi de Consiliul de Stat şi în urmă promulgat de împărat la 7 Iulie 1810 
(A de Clercq, Code civil général de Empire d'Autriche. Paris 1836. Introduction, 
p. XII și urm.). 

Probabil că au fost influențați de această metodă alcătuitorii codului Calimach, 
De altfel Domnul în hrisovul de promulgare spune că a întrebuințat «metodul» codului 
austriac, iar Flechtenmacher utilizà comentariile lui Zeiler apărute în 1811—1813, din 
care aveă un exemplar pe care îl și adnotase, în afară de alte observațiuni, cu textele 
corespunzătoare din codul Calimach. (M. Bonachi. Persoana morală în codicele Cali- 
mach, p. 14—15). Cf. Uricar. IV. p. 300 şi urm. 

2) P. Calimach, loc. cit., p. 160. 

-3) Vezi Logofătul Nestor, pag. 12; D. D. Stoenescu, Legiuirea Caragea, pag. 9 şi urm. 

frumos hrisov, la 1 Iulie 1817, însoțind-o de o carte de închi- 
nare către tatăl său 1). 

După o ştire, înainte de a o promulgă, ar fi trimis-o mai 
multor învățați străini spre a-şi da părerea asupra ei?). 

Este sigur însă că a trimis un exemplar. legat luxos, Univer- 
sității din Oxford, care şi-ar fi dat chiar părerea asupra valorii 
pravilii 5). 

Pentru a puteă fi întrebuințată de poporul căruia eră des- 
tinată, Scarlat Calimach, puse s'o traducă chiar de atunci, 
în limba ţării. Traducerea însă merse încet — nu știm exact din 
ce cauză —şi el n'avu parte să o vază terminată în domnia 
lui. La 1819 Noemvrie, deabiă eră tradusă. jumătate), şi de- 
plin nu s'a tradus decât mult mai târziu 5). 

Care a fost partea lui Flechtenmacher la alcătuirea Condicei 
Calimach ? Sa zis că însăş Domnul ar fi redactat şi scris în 
mare parte legiuirea, care-i poartă numele6). S'a afirmat apoi 
că autorul acestei legiuiri nu este Domnul, ci Anania Cu- 
zanos”). 


1) Uricar, IV, pag. 207 şi urm.; P. Calimach, p. 161. 

2) P. Calimach, pag. 163. 

3) P. Calimach, pag. 163—165. 

4) Uricar, IV, pag. 207—213. 

5) Despre activitatea lui Sc. Calimach se face mențiune şi în revista întitulată : 
«Telegraful filologic, care apăreă în grecește la Viena între 1817—1820. După acea no- 
tiță, Scarlat Vodă Calimachi, care veghieză cu adevărat părinteşte la îmbunătățirea țării 
şi la creștera noroadelor încredințate de Dumnezeu lui, a orânduit pe Marele Vornic 
dumnealui Mihalachi Sturza, pe Marele Postelnic dumnealui Alexandru Beldiman şi 
pe dascălul de latineşte dela şcoala domnească ca să traducă legile locului în limba 
Dacilor cari întru puţin vor ieşi de sub teascuri. Boieri cuminţi şi patrioți ca Mihaiu 
Sturza, Marele vornic, Conachi Marele Postelnic, Alexandru Beldiman şi Spătarul 
Gheorghe Bălșucă nu numai se ocupă de traducerea multor cărți utile de nevoie şi de 
obștesc folos, dar şi de editarea lor, care nădăjduim că în curând să le vedem la lumină». 
(Iorga: Telegraful filologic din 1817—1820 şi Românii în Amănunie din istoria noastră 
în veacul al XIX, p. 10). 

Aici este însă vorba numai de traducerea legilor locului, adică legile romane și 
greco-romane — căci acestea erau socotite ca legile țării — în limba Dacilor, adică 
în limba românească; deci ştirea se referă la traducerea legilor arătate şi care aveau să 
servească la alcătuirea pravilei Calimach. Partea relativă la editarea multor cărți de 
folos poate că să referă şi la tipărirea pravilei. In orice caz informaţia nu poate servi 
pentru a arătă pe autorii codului Calimach. Autorul acestei informaţii aflase ceva 
despre traducere de legi, de ieşire de sub teascuri, etc., dar nu ştià precis toate 
lucrurile petrecute la o aşă distanță. 

6) P. Calimach, pag. 161. 

7) D. Alexandresco, Dreptul civil român, ed. 2-a, t. I, pag.20 şi în prefaţă la Codul 
Caragea de I. Palade, pag. IX. Cfr. P. Negulescu, Studii de Istoria Dreptului Român, 
pag. 19. Vezi şi Gr. Alexandrescu, Studii asupra istoriei generale a Dreptului, 1905, p. 50. 

Fără îndoială că Scarlat Calimach a avut un important rol 
la alcătuirea nouei pravile. Erà un om cult și care iubiă mult 
lucrările intelectuale, având — cum am văzut — legături cu 
marile universităţi ale Apusului. Postelnicul Manolache Dră- 
ghici, contemporanul său, îl critică zicând că eră moale, «că se 
ocupă mult cu scrisul, din care pricină venise la o monotonie 
trândavă)l). Aveă, desigur, întinse cunoștințe juridice și a luat 
parte la lucrările pravilei. Nu este dovedit însă că el ar fi fost 
un jurisconsult de valoarea principalilor săi colaboratori. 

Chiar de ar fi fost şi dacă sar fi ostenit să redacteze şi să 
scrie cea mai mare parte a Pravilei, nu se vede pentru ce s'ar 
mai fi numit Comisia de tălmăcitori, adunarea aceea, numită 
de un contemporan, Comitet pentru adunarea vechilor pravili 
şi obiceiuri şi mai ales de ce ar mai fi avut nevoie de atâtea 
ajutoare? Ar fi fost suficient să alcătuiască singur legiuirea 
și s'o prezinte Sfatului țării, unde avea să fie modificată și 
îmbunătățită după sfatul boierilor pricepuţi în ale legilor și 
cunoscători ai obiceiurilor şi nevoilor țării. Faptul că a întocmit 
în special comisia pentru elaborare mă face să cred că prin- 
cipalul rol al Domnului a fost de a revedeă ceeace lucrau cei- 
lalți și de a hotărî în chip definitiv, după ce ascultase diferite 
texte, iar nu de a alcătui, redactà şi scri el cea mai mare parte 
a Condicei. 

Hrisovul de promulgare nu poate fi adus în sprijinul părerii 
că Domnul ar fi fost autorul principal al legii, fiindcă, deși 
în câteva locuri Domnul spune: am săvârșit) lucrul sau dam 
îndeplinit lipsele», «am întrebuințat), în alte părți spune: 
«s'au desăvârșit acest al nostru cod), (s'au mai adăugit), (s'au 
cinstit). Din acest hrizov ar rezultă apoi că n'a avut colabo- 
ratori decât pentru chestiunile luate din obiceiul pământului 
şi hrisoavele domnești. Or, însăş acela, care-l arată ca autor 
principal, arată că a existat o comisie de elaborare pentru în- 
treg codul, și la lucrările ei luă parte şi Domnul. De altfel 
Vodă Calimach, care ţineă, de sigur, ca Pravila să treacă drept 
opera sa, nu aveă să pomenească tocmai în hrisovul de pro- 
mulgare numele şi partea colaboratorilor săi, care puteau fi 


1) Istoria Moldovei, vol. II, p. 106. 

cunoscuţi în alt chip, dar nu trebuiau să umbrească gloria 
domnească. 

Dintre aceia pe cari Papadopol-Calimach îi arată ca prin- 
cipali colaboratori, în ce priveşte pe Andronache Donici, deşi 
un mare jurist, nu s'a afirmat de nimeni și nu e probabil c'a 
avut primul rol la întocmirea legilor Calimach, când de curând 
publicase adunarea lui delegi, pe care Domnul se pare că n'o 
apreciă prea mult. In orice caz, dacă Donici ar fi avut un 
rol important la alcătuirea Codului Calimach, s'ar vedeă o mai 
mare asemănare între lucrarea lui și noua legiuire. 

De Skeleti nu este nici un indiciu că ar fi îndeplinit un rol 
deosebit la formarea pravilei. Rămâne dar dintre cei ară- 
taţi ca principali colaboratori numai doi: Anania Cuzanos şi 
Flechtenmacher. Cel dintâiu a fost un jurisconsult de seamă, 
a fost pravilist şi profesor la Academia domnească 1); n'avem, 
însă, nici o dovadă că el ar fi avut primul rol la alcătuirea 
Codului. Părerea, care-i atribue acest rol, este cu mult pos- 
terioară și nedovedită prin nimic. Chiar Papadopol-Calimach, 
care aveă unele hârtii de familie, enumerând pe membrii 
comisiei de elaborare, trece pe Cuzanos deabiă în rândul al 
treilea ; şi este greu de admis să fi dat tocmai acest rang, şi 
după Donici, unui jurist care ar fi fost cel mai însemnat co- 
laborator, ba chiar adevăratul autor al nouei legiuiri. 

Să vedem dacă nu cumva Flechtenmacher a avut vreun rol 
mai important decât ceilalți. 

In primul rând, avem dovezi sigure despre vasta sa cultură 
juridică, ceeace nu se poate afirmă, în aceeaş măsură, despre 
ceilalți. Erà socotit açà de superior, încât vedem chiar pe Donici, 
despre care se dusese vestea, cerând consultaţii dela învățatul 
sas2). El a desvoltat o întinsă activitate, ca om de drept, Şi 
în urma alcătuirii Codului, până la moarte; eră considerat ca 
juristul cel mai de valoare al Moldovei. Flechtenmacher a 
făcut parte şi din comisia care a tradus codul?). El chiar al- 
cătuise un comentariu al acestei pravile. Intr'un manuscris al 
1) N. Iorga, Istoria literaturii române în sec. XVIII, p. 449; P. Calimach, loc. cit. 


pag. I5I. 
2) Acad. Rom., Ms. 10. Lexicon juris civilis, pag. 72. 
3) Introducerea lui C. Sturza la Codul Calimach, col. Bujoreanu, vol. III, pag. 556. 

lui, se găseşte un fel de plan al Codului Calimach, cu indi- 
cația izvoarelor, şi este probabil că este chiar planul primitiv. 
In orice caz, chiar de ar fi posterior, felul cum este făcut, 
arată că autorul lui luase o parte foarte însemnată la alcătuirea 
Condicei. 

Insuş felul cum este alcătuit Codul, ne face a recunoaşte 
lui Flechtenmacher un rol mai mare. Nu este locul a ne ocupà 
aici de izvoarele acestei pravile şi de a discută părerea curentă 
în această privință; poate o voiu face altădată; destul să 
spun că în Codul Calimach se vede o foarte puternică in- 
fluență a Codului austriac, fără a specifică acum măsura acestei 
influenţe. Dacă această influenţă este necontestată, cu greu 
se poate admite că ea s'ar datori lui Donici, Skeleti, Cuzanos, 
"despre care n'avem dovezi că ar fi cunoscut mai bine decât 
Flechtenmacher acel cod şi despre care avem, din contră, 
bănuiala că nu vor fi cunoscut de loc sau foarte puţin noul 
cod austriac, căci altfel un s'ar mai fi simţit nevoia să se 
aducă un sas. Este — putem zice — certitudine că influența 
codului austriac asupra legiuirii moldovenești se datorește lui 
Flechtenmacher. 

Aceasta eră, în genere, lucru știut în Moldova. Judecând 
după această. influență, este dar foarte verosimil că Flechten- 
macher a fost principalul autor al Codului Calimach. De alt- 
fel, Pappadopol-Calimach îl pune în primul rând între membrii 
comisiei de elaborare, şi desigur că n'ar fi făcut-o dacă n'ar fi 
fost bine ştiut că Flechtenmacher a fost primul între ceilalți 
colaboratori. ; 

Dar însuş Domnul a dat o dovadă însemnată despre rolul 
lui Flechtenmacher. După ce Codul a fost tipărit în grecește, 
Domnul, «dela sine, fără vreo mijlocire prin altul», ci numai 
apreciind munca şi meritele lui Flechtenmacher, i-a dăruit 
200 de exemplare ale condicii 1). Cum exemplarul se vindeă cu 
trei galbeni, înseamnă că i-a dăruit 600 galbeni, o sumă foarte 
mare, peste 7.000 de franci, şi ca valoare mult mai mare pen- 
tru începutul sec. XIX, o adevărată avere. Acestea i s'au dat 
nu ca o plată, căci eră plătit ca pravilist, ci ca o deosebită re- 


1) Acad. Rom. Ms. 105, fila 19 v: 


www.dacoromanica.ro 


12 ANDREI RĂDULESCU 204 


compensă şi mulțumire domnească. N'avem dovezi că sar 
mai fi făcut cuiva dintre colaboratori asemenea dar. Când Dom- 
nul face un astfel de dar, însoţit, cum vom vedeă, şi de alte 
mulțumiri, desigur că, prin asta, recunoşteă cât de mare a 
fost rolul lui Flechtenmacher la alcătuirea monumentului juridic, 
care aveă să poarte numele Domnului în decursul veacurilor. 
Dacă Domnul nu-i arată rolul în hrisovul de promulgare al 
legii, de aci nu se poate deduce lipsa acestui rol, căci, am mai 
spus, eră şi o chestie de amor propriu pentru Vodă, că să nu 
mărturisească acest lucru chiar în hrisovul operei, care voiă 
să fie socotită a sa. 

Cât despre Cuzanos, este probabil că şi el a avut un rol 
important, dar mai ales pentru chestiunile în limba grecească, 
pe care o știă, fără îndoială, mai bine decât toți. Poate că la 
redacția textelor, care se ştie că s'a făcut în grecește, a avut un 
rol mai mare decât Flechtenmacher. Probabil că mai ales aici 
eră rolul lui şi al Domnului. 

Donici şi ceilalți boieri moldoveni, vor fi avut rolul lor, mai 
cu seamă la dispoziţiunile luate din obiceiuri şi din hrisoavele 
anterioare. In ce priveşte inițiativa alcătuirii, conducerea lu- 
crării şi hotărîrea definitivă în chestiunile desbătute, precum 
şi stăruința terminării, astea fără îndoială că sunt partea lui 
Vodă. 

In ce priveşte însă fondul legiuirii, planul şi metoda, este 
mult mai verosimil că Flechtenmacher a avut rolul de căpetenie, 
„aşă că el trebuie socotit — până la o dovadă contrară — prin- 
cipalul autor al Codului Calimach. In orice caz rolul de prin- 
cipal colaborator al Domnului nu mai trebuie discutat. 

Vodă Calimach îi dete multă consideraţie. In tot timpul 
domniei sale Pa menţinut ca pravilist și în această calitate l-a 
consultat în diferite chestiuni juridice. Afară de dăruirea celor 
200 exemplare probabil că Domnul i-a dat şi alte ajutoare. 
l-ar fi dat şi rang de boerie, l-ar fi ajutat și mai mult, dar în 
curând fu nevoit să părăsească tronul Moldovei şi să apuce 
drumul '"Țarigradului, unde-l aşteptă peste câţiva ani odihna 
de veci adusă de un ştreang turcesc. Cu durere va fi văzut 

această plecare Flechtenmacher, al cărui rost în Moldova fu- 
sese creat de Domnul, care luă drumul pribegiei. 

Inainte de a părăsi ţara, Scarlat Calimach se gândi cu recuno- 
ştință la acela, care-l ajutase aşă de mult să realizeze visul, 
scump tatălui său şi lui, de a da țării. ce stăpâniseră o legiuire 
scrisă și nu o legiuire oricum ci o legiuire de mare valoare. 
Dacă nu-i va fi mai dat şi alte ajutoare materiale se grăbi să-i 
dea la 28 Fevruarie 1819 un certificat, prin care arătă că le- 
gistul său, d-l Flechtenmacher, a lucrat «cu o adâncă ştiinţă, 
cu o stăruință neobosită şi cu o judecată sănătoasă în diferite 
afaceri juridice»; de aceea el a găsit de cuviință să-i libereze un 
asemenea certificat ca o dovadă de recunoștință și satisfacțiune 
pentru serviciile, pe care le-a adus cu exactitate şi în chip legal 
pentru binele politic al țării. Liberându-i acest "certificat rugă 
pe viitorii Domni, pe care providența-i va destină să guverneze 
Moldova să nu-l lipsească de bunele lor graţii şi de înalta lor 
protecțiune, pentru ca acest act — plăcut și lui Dumnezeu — 
să încurajeze şi să îndemne și pe alte persoane, care se aseamănă 
cu numitul jurist «aşà de priceput în afacerile dreptului» să 
contribue ca şi el la binele țării 1). 

Calimach înființase la 1 Ianuarie 1818 un post de pravilist 
oficial, de nomofilax, jurisconsult. Acest post nu fu încredinţat 
nici lui Flechtenmacher, nici lui Cuzanos ci lui C. Skeleti 2). 
Cauza, probabil, este că nici unul din acei 2 praviliști nu de- 
venise încă moldovean şi nu erau boieri3). De aci nu urmează 
că rolul lui Flechtenmacher a fost redus sau că nu sa mai 
bucurat de încrederea domnească; drept dovadă avem certi- 
ficatul, de care ne-am ocupat, și care a fost liberat posterior 
înființării postului de nomofilax. El a continuat să se bucure 
de aceeaş consideraţie din partea Domnului şi să fie consultat 
de toţi în chestiunile juridice, măcar că n'aveă titlul de pravilist 
oficial. Desigur că Vodă Calimach nu lăsă deoparte un jurist, 
despre care vorbiă aşă de elogios; desigur că în acest timp eră 
întrebuințat pentru traducerea nouei condici, și foarte pro- 
babil că se ocupă şi cu alcătuirea altei părți de legislație, poate 
codul penal, pe care Domnul îl aveă cuprins în planul său de 
legiferare. 


1) Ms. 105, fila 53 v. 
2) Uricar, V, p. 396—400. 
3) Cf. P. Calimach, 1. ce. 149. 

Este posibil ca în timpul Domniei lui Calimach, şi poate și 
mai târziu, Flechtenmacher să fi dat și lecţii de Drept fiilor 
Domnului şi feciorilor de boieri. Este ştiut că există un curent 
pentru studiile juridice şi că veniau profesori pentru asemenea 
studii. Așă fiind, desigur că elita Moldovei a căutat să profite 
de cunoştinţele unui învățat ca Flechtenmacher. 


* 
XE %* 


In locul lui Vodă Calimach urcă treptele tronului Mihaiu 
Vodă Suţu, a cărui domnie fu și mai scurtă; în timpul lui is- 
bucni revoluţia, care aveă să ducă la liberarea Greciei şi care 
provocă şi mișcarea dela 1821 a țărilor române. 

N'avem multe știri despre Flechtenmacher în această dom- 
nie, dar este sigur că n'a părăsit Moldova, de care se alipise 
tot mai mult și de care nu se gândiă să se mai despartă. 

Rămâind aici şi-a continuat meseria de pravilist şi — poate — 
și de profesor. Noul Domn l-a numit chiar pravilist oficial 
şi în această calitate îl găsim dând diferite lămuriri şi concul- 
taţii 1). 

Când izbucni revoluţia din 1821 avu să îndure şi el neajun- 
suri mari. Se pare că de teama zurbalei, ori îndemnat de vreun 
boier, plecă în grabă din laşi fără a-şi puteă luă sau pune la 
adăpost averea lui cea mai dragă: biblioteca. In vălmăşeala 
zilelor ce urmară, oamenii, cari căutau altceva decât libertatea, 
se năpustiră şi asupra casei lui, pe care o jefuiră, răpindu-i 
biblioteca şi — ceeace îl dureă mai mult — și exemplarele, destul 
de valoroase ca parte materială pentru el şi totdeodată aminti- 
toare de recunoştinţa domnească, exemplarele din Codul Ca- 
limach, care-i mai rămăsese din cele date de Domn. 

Când liniștea începu a se restabili, Flechtenmacher eră din nou 
la laşi, dar fără cărți. El simţi mai mult ca toți greutatea re- 
voluţiei, căci a fi jurist fără bibliotecă asta nu puteă concepe. 
Deşi nu eră bogat, totuș fie că a fost ajutat de Domn, sau de 
altcineva, fie că s'a împrumutat, cheltui încă vreo 800 galbeni 
și reconstitui pe cât eră posibil biblioteca, iubitul lui tovarăș 


1) Ms. 10, Lexicon juris civilis. Acì găsim că a dat consultaţii în 1819, 1820. 1821. 

cu care munca-i eră mai ușoară și cu care se înțelegea mai 
bine decât cu mulţi dintre contimporanii săi. 


Ai te 
* * 

Restabilirea domniei pământene nu-i stânjeni activitatea. 
Contra lui, care n'aveă altă legătură cu domnia grecească decât 
că lucrase pentru binele țării sub 2 din acești Domni, nu se putea 
plânge nimeni. Trăit de atâţi ani între boierii țării, neamestecat 
până acum în luptele diferitelor grupuri, devenit din ce în ce 
mai trebuincios pentru chestiunile juridice, Flechtenmacher 
nu puteă fi neglijat ori îndepărtat de un domn ca loan Sandu 
Sturza, care doriă în chip cinstit să îndrepteze multe în tara, 
pe care soarta i-o puneă sub cârmuirea sa. Probabil că a fost 
întrebuințat la toate chestiunile mai însemnate de drept; pro- 
babil ca luat parte şi-la alcătuirea codului penal din 1826. 
Insuș Calimach aveă de gând să deă ţării, între alte părți ale 
legislației, şi codul penal, dacă ar fi avut domnie mai lungă şi 
liniştită. Sturza nu făceă decât continuă opera de legiferare a 
precedesorului său și la această lucrare e greu de crezut că 
nu va fi întrebuințat şi pe Flechtenmacher. 

Activitatea care iese mai mult în evidenţă în această epocă 
este aceea de pravilist oficial, de jurisconsult al Statului, de 
nomofilax. Misiunea aceasta eră una din cele mai frumoase. 
Pravilistul, nomafilax, eră — cum numele arată — păzitorul le- 
gilor. El trebuiă să se ocupe neîncetat cu studiul legilor, să 
observe cu atenţiune ca ele să se aplice, să arate dacă ele mai 
corespund, cu nevoile şi obiceiurile poporului, să le arate lip- 
surile la toate pricinile ce se judecau la Divanul boierilor și 
înaintea Domnului, unde pe lângă observarea legilor, aveă 
să deă lămuriri și sfaturi. 

Pe lângă aceasta, spre a puteă observă cum se aplică legile, 
lui i se prezentau hotărtrile instanțelor superioare, înainte de a 
fi întărite de Domn și executate. El aveă să cerceteze dacă s'a 
judecat bine sau rău, dacă s'a călcat sau nu legea, fie în privința 
formei, fie în privinţa fondului, el controla deci activitatea 
judecătorească şi numai dacă găsiă hotărîrea conform cu le- 
gile își da aviz favorabil. Rolul său eră deci de o importanță 

capitală; el eră deasupra instanțelor judecătoreşti, eră un fel 
de instanță supremă, care deşi n'aveă ultimul cuvânt, rezervat 
Domnului, aveă însă influență asupra lui Vodă, care eră 
luminat şi călăuzit de acest înalt funcţionar. Postul de juris- 
consult se asemănă cu o instituţie, care s'a înființat mai târziu 
în "Ţara Românească cu numele de Sfat consultativ, compus 
din 3 presoane, dar care n'a durat mult 1). 

Altă îndatorire a pravilistului oficial eră de a răspunde în 
scris la întrebările ce i se puneau de anumite autorităţi în ches- 
tiunile de Drept. Nu-i eră însă îngăduit să deă consultaţii la 
particulari. 

Rolul pravilistului oficial a fost bine determinat de Scarlat 
Calimach la 18182). Până atunci nu erau destul de lămurite 
atribuţiile lui şi se pare că şi mai târziu nu s'au respectat 
în totul dispoziţiile luate de Vodă Calimach, în special în ce 
priveşte interdicția de a da consultaţii la particulari. 

Se simţiă nevoie de un astfel de îndrumător şi păzitor al 
legilor mai ales acum când trebuiă aplicată noua pravilă. Cât 
erau de nepregătiţi în ale legilor reprezentanţii autorităţilor se 
vede şi din întrebările ce puneau pravilistului, întrebări dintre 
care multe își aveau răspunsul într'un text al legii. Se vede 
însă că nu ştiau s'o utilizeze 5) şi găsiau mai lesne a întrebă pe 
pravilist. 

Deși Calimach stabilisecă numai câteva autorități vor cere 
deslegări dela Jurisconsult, cu vremea cercul s'a lărgit și foarte 
multe dregătorii cereau asttel de consultaţii. 

Acest post a fost ocupat de Flechtenmacher aproape toată 
vieața. 

Fire ordonată cum eră, el a îngrijit să-şi păstreze în niște con- 
dici principalele, dacă nu chiar toate, consultaţiile ce a dat. 
Manuscrisele ro, 11 şi 12 dela Academie sunt pline cu ase- 
menea deslegări. 

În primii ani, începând cu anul 1819 ds când le găsim 
trecute, deslegările sunt mult mai rare. Pe măsură ce treceă 

1) A. Rădulescu. Logofătul Nestor, p. 20—21. 

2) Uricar, V,p.396—4o00. Nomofilaxul ar fi avut pe lângă leafă și 21 scutelnici 
şi cu dreptul de a i se lăsă şi soției după moartea lui. P. Calimach, 1. c. 149. 


3) M. Drăghici (Istoria Moldovei, II, p. 106) spune că noua legiuire (nu se putea. 
întrebuinţă fiindcă nu o înțelegeau mai nici unul din judecătorii cei vechi». 

vremea, ţara dobândiă o situație mai liniştită și consultaţiile 
se înmulțiau. Uneori se văd trecute trei-patru într'o zi și asu- 
pra unor materii diferite 1). Funcțiunea aceasta îl ocupă mult 
timp. De multe ori în aceiaş zi eră chemat la Divan sau i se 
cereă de alte dregătorii 3—4 deslegări şi nu din cele uşoare. 
Intorcându-se acasă nu uită să le treacă în condică pe cele 
mai importante în întregime, pe altele în rezumat. Și în con- 
dicile lui se siliă să urmeze un plan bine întocmit. In condica 
în care se cuprind consultațiile pe 1835—1838 împărțise pagi- 
nile în 4 coloane: în prima scriă numărul «locului» judecătoresc, 
de unde venià hârtia, în a doua numărul cu care-i fusese înain- 
tată de către Depart. Dreptății, a treia coloană, cea mai mare, 
erà rezervată pentru obiectul pricinei de judecată şi, în fine, a 
“patra eră rezervată pentru observaţiuni «băgări de seamă». 

Uneori dădeă consultaţii şi în greceşte. Astfel una din acestea 
este dată de el î împreună cu D. Sturza vel Postelnic și cu Andr. 
Donici 2). Găsim şi unele consultaţii în latineşte 3) şi nem- 
testes): 

De oarece unele instanțe, când îi cereau deslegări, nu-i 
trimiteau desluşirile necesare, el roagă să i se trimită «sto- 
ricească lămurire proțăsului întemeiată pe acturile aflătoare la 
dellă cu arătarea foii, unde se găseşte actul ca astfel să poate 
câştigă neîndoelnicul adevăr pravilicesc, care să poată rămână 
de fundament în tot cursul proțăsului». 

Avizul și-l da sub forma: «să găsește pravilnică», «este pra- 
vilnică) sau: (se găseşte dreaptă», (se socotește dreaptă). Răs- 
punsurile la întrebările ce i se puneau sau avizurile sale asupra 
hotărîrilor date nu erau o simplă arătare a părerii lui, ci erau 
motivate prin diferite texte de legi. Uneori, când întrebările 
erau simple, se mulțumiă să indice capetele de pravilă din 


1) Cităm: 1819 Oct. 30 (Ms. ro p. 4) 1820, lan. 8, Febr. 23, 24, 27, Martie 6, 7. 
etc. In genere pentru 1820—1827 a se vedeă manuscrisul ro: Lexicon juris civilis. 
Pentru 1835—1838 Ms. 11, în care sunt mai numeroase şi trecute în mod mai regulat. 
Astfel la 1835 Oct. 17 dă o deslegare, la 19 Oct. dă patru, la 22 dă două, la 24 
patru, la 29 două, la 3r una, la 23 Noemvrie 5, la 26 două, la ro Decemvrie 5. 
In 1835 şi prima parte a lui 1837 iar sunt destul de dese apoi mai rari în 1838—39. 

Multe din deslegările lui se opăresc prin alte acte ale timpului. 

DEMS KEND SL { 

3) Ms. 10, p. 7—12. 

4) Ms. ros, f. 62 v. 


2 A.R.— Memoriile Istorice, Seria III, Tom. I, Mem. 4. 

condica Calimach. De cele mai multe ori, însă, pe lângă aceasta 
utilizà: Digestele, Codul şi Institutele lui Justinian, Bazilica- 
lele, Armenopol, unele novele; acestea erau baza deslegărilor 
sale 1). Alături de ele însă utilizà și nouile legi europene; astfel 
îl vedem citând texte din codul civil francez şi austriac, din 
codul penal francez. Intrebuinţează mult și doctrina, utilizà 
comentariile lui Franz von Zeiler, autorul codului austriac 
şi se serveşte deseori de doctrina franceză. In citatele sale 
găsim „pe Merlin 2), Toullier 3), Rogron €), din care reproduce 
pasagii întregi pentru sprijinirea soluțiilor sale. Exemplarul său 
eră adn6tat cu textele corespunzătoare din pr. Calimach. 

Deslegările lui Flechtenmacher sunt foarte interesante: De- 
sigur însă că astăzi pentru jurişti nu mai au mare valoare 
practică, fiindcă multe din ele conţin lucruri prea cunoscute 
azi, prea intrate în domeniul general al cunoștințelor juridice, 
așă că nu știu dacă s'ar puteă încercă, cu mult folos, tipărirea 
lor. Cel mult s'ar puteă da la lumină numai o parte din ele 
şi anume acelea, care ar servi la interpretarea Codului Cali- 
mach şi care ne-ar arătă cum interpretau această legiuire 
întemeietorii ei. 

Pentru timpul, când au fost date, aceste deslegări au avut 
însă mare importanţă. A da soluțiuni unei chestiuni de drept, 
nu după bunul plac al judecătorului şi fără să se arate vreun 
motiv ci pe temeiul unor capete de pravilă, găsite, combinate 
şi explicate aşă încât se mai puteă vedeă că este o lege, care se 
respectă, eră mare lucru, eră o raritate. In acele vremuri, când 
nu erà belşug de cunoștințe juridice şi când mai toată lumea 
se plângeă de lipsa de dreptate, când s'a zis că legile ajun- 
seseră a fi ca pânza păianjenului, în care muștele mici se prin- 
deau iar cele mari o spărgeau 5), în asemenea vremuri acti- 
vitatea de pravilist a lui Flechtenmacher lumină calea spre 


1) De ex. Ms. ro, p. 2, o deslegare privitoare la hotărnicii se întemeiază pe: Dig. 
Croitor i Ca tTO. a T. VI, p. 778—9, Dig. 47, t. 21, Arm. p. 34- 

2) Ms. 12, p. 188. Ms. 11, p- 

3) Ms. 12, p. 62, 64, 68, 86, 8$. 

4) Citează: «Cod civil explice par Rosron. Bruxelles 1828. Quatrième édition» 
(Ms. 12 fila 23 v.) Există şi la Acad. Română într'o colecţie de: Codes français expliqués 
Paris 1836. Aparţinuse bibliotecii Col. St. Sava. 

C. Negruzzi. Prefaţa la ediția II-a Codului Donici, 1852. 

noui orizonturi. Acest chip de a rezolvă o chestie de drept, 
motivând-o cu paragrafe din pravilă a impresionat mult pe 
contimporanii neobișnuiți cu acest fel de judecată. 

Pe lângă motivarea soluţiunilor, Flechtenmacher s'a distins 
şi printr'un pronunțat spirit de adevărată dreptate. El înţe- 
legeă ca înainte de orice să fie și să rămâie om drept. 

Felul cum a îndeplinit rolul de pravilist i-a asigurat, mai 
mult decât orice, stima societăţii în care trăiă. Erà socotit ju- 
ristul cel mai de seamă al Moldovei. 

Deaceea toți cei ce cârmuiră Moldova îl onorară cu încre- 
derea lor şi el își păstră postul până aproape de moarte 
Chiar când în urma declarării noului răsboiu ruso-turc oștile 
rusești ocupară «Cnejia» Moldovei Flechtenmacher rămase pra- 
vilist şi din când în când dă deslegări 1). 

Uneori i se cere să dea lămuriri asupra unei întregi materii. 
Astfel în 1828 dă nişte capete de pravilă privitoare la schimb, 
care par a fi un proiect de lege asupra acestei materii?). 

Cu introducerea Regulamentului Organic, fu confirmat în 
postul de jurisconsult 2). Tot astfel îl menţinu și noul Domn, 
Mihail Sturza, care-l chemase la 1813 în Moldova. Deși peste 
câtva timp a mai fost numit jurisconsult al Statului și Da- 
maschin Bojinca, când s'a mai înființat încă un loc, deşi uneori 
găsim şi pe alții semănând cu titlul de pravilişti, ceeace dovedeşte 
că uneori au fost mai multe posturi sau ceeace e mai probabil 
că nu toţi erau oficiali, totuş locul prim îl ocupă Flechten- 
macher. Noul Domn, cunoscându-l îndestul, ținu să-i dea în 
curând dovada aprecierii sale elogioase. 

La 17 Maiu 1835, prin decretul No. 44, adresându-i-se, în 
calitate de jurisconsult, la Depart. Dreptăţii îi spune că, în 
conformitate cu prerogativele datorite zelului și devotamentului, 
celor cari servesc Statul, a găsit de cuviință să-i acorde o re- 
compensă proporționată cu eminentele lui servicii.  Deaceea, 
având, în vedere raportul No. 2.750, prezentat de logofătul 
Dreptăţii Lupu Balș, din care rezultă că a îndeplinit funcțiunea 
de jurisconsult cu o sârguință neobosită şi că sa ocupat cu 


1) Ms. 10, p. 300 şi urm. Vezi anii 1828—1831. 
2) Iorga. Documentele privitoare la familia Calimachi, vol. II, p. 69. 
3) Ms. 105, fila 54, V. 


2% 


www.dacoromanica.ro 


20 ANDREI RĂDULESCU 212 


o întinsă capacitate de afacerile Depart. Dreptăţii, în virtutea 
legii din ro Martie 1835 îl boiereşte conferindu-i onorurile şi 
demnităţile de Căminar actual, autorizându-l să-și iscălească 
numele cu acest atribut, pe care guvernul a primit poruncă 
să-l înregistreze în actele sale. Totodată îi arătă că este intim 
convins c'o să continue a se face demn de satisfacția şi de 
bunăvoința domnească 1). 


1) Din activitatea lui de jurisconsult în timpul lui Mihail Sturza menționăm urmă- 
torul caz: In 1836, în noaptea Paştelui, la 'Târgu-Ocna, mai mulți ovrei, în stare de beţie 
pretindeau ei, s'au dus la casa unuia din ai lor şi acolo au închipuit toate patimile lui 
Hristos. Unul îmbrăcat într'o cămaşe albă, s'a făcut că-i mort; alții l-au pus pe scară 
şi i-au aşezat mânile așă ca să pară răstignit. In urmă l-au luat patru inşi pe umeri, 
l-au plimbat pe ulițe cu lumânări aprinse «din jidov în jidov», unii cetind ca preoţii 
creştini, alții ovreește, trecând pe sub el ca pe sub aer, batjocorindu-l și scuipându-l, 
iar do jidoavcă» îl stropiă cu ceva —ce nu se ştie — dintr'un pahar. Pentru această 
faptă, care a impresoinat toată țara, au fost prinşi, afară de câțiva, cercetaţi şi trimiși 
în judecata Departamentului criminalicesc. Acesta, arătând că n'a aflat anumite para- 
grafe în pravilă pentru pedepsirea lor, îi condamnă totuș în baza unui text general 
la bătaie între 60—200 lovituri. Divanul Domnesc a găsit că pedeapsa e prea mică şi 
în baza unor texte din codul penal (188—190) şi pe Nearaoa 77 a lui Justinian, condamnă 
pe 4 jidovi la spânzurătoare, pe 6 la ocnă pe vieaţă şi pe 2 (jidoavce» la câte 20 lovituri 
de bice. | 

De aici intervine rolul lui Flechtenmacher. Vedem că hârtia pe care scrie poartă men- 
ţiunea : advocatul criminalului, post pe care poate că-l îndepliniă în mod întâmplător şi 
care S'ar asemănă cu procurorul de azi. Fie în această calitate, fie solicitat de cel ce eră 
titularul acestui post, fie — cum mi se pare mai probabil — ca jurisconsult intervine 
imediat şi la trei zile adresează un lung memoriu Logofeţiei celei mari asupra acestei 
pricini. «Ca un apărător al dreptăţii vinovaţilor din temniţă» zice el că nu lipseşte să 
aducă la cunoştinţa Logofeţiei pricina jidovilor. 

Cu bogăţia lui de cunoștințe și cu spiritul lui juridic, călăuzit de o logică strânsă 
analizează în mod amănunţit atât hotărîrea criminalului cât şi a Divanului domnesc, 
arătând în chip destul de fin cât sunt de tari «praviliştii Divanului» cari au socotit că 
fapta ovreilor este o crimă de «lez-majestate sau o ierosilie» de cele sfinte. 

Nu poate fi crimă de lez-majestate decât în cele trei cazuri arătate de pravilă, între 
care nu se află şi pricina ovreilor. Nu poate fi nici ierosilie față de textul lămurit al pra- 
vilei. N’are ce căută în cauză nici Nearaoa 77, pentrucă ea a fost abrogată chiar sub ur- 
maşii lui Justinian şi că de altfel din istoricul legiuirilor greco-romane, pe care-l re- 
zumă în scurt, este stabilit că ceeace nu-i trecut în Basilicale- nu mai are aplicare. In 
afară de acestea, dacă în Moldova s'au aplicat, Basilicalele, Scarlat Calimach a hotărit 
să nu se mai întrebuinţeze decât acolo unde nu hotărăște pravila lui, principiu consacrat 
şi prin art. 318 Reg. Organic. Prin urmare, aceea nearea nu mai poate fi aplicată. 

După desvoltarea acestora, făcută pe larg cu numeroase texte, termină cu multă 
îndrăsneală citând Logofătului cel mare art. 378 Reg. Organic, unde i se arată drep- 
turile și datoriile şi care se încheie prin cuvintele: «Marele Logofăt va înştiinţă pe Dom- 
nul despre toată abaterea din partea judecătorilor întru urmarea Dregătoriei lor, precum 
şi despre acei ce s'ar deosebi prin vrednicii și neprihănite purtări». 

Afacerea ajunse înaintea Domnului. Acesta o ţin nerezolvată mai bine de trei 
luni. Chestia eră delicată, mai ales că intervenise Mitropolitul ca să se alunge populaţia 
israelită din acel târgușor ca un exemplu. Erau însă prea convingătoare şi argumentele 
jurisconsultului, care nu se lăsă influențat de altceva decât de lege şi de adevăr, oricine 

Astfel, iată că, grație muncei şi meritelor sale, Flechten- 
macher se văz și boier. Aceasta n'a fost decât un îndemn spre 
a-şi continuă mai departe meseria cu aceeaș râvnă şi sârguință, 
aşă de frumos apreciate. 


* 
%* * 


Flechtenmacher nu rămase numai pravilist. Alături de acest 
fel de muncă se îndeletnici să deprindă şi pe alții cu studiile 
iuridice. Legiuirea Calimach, influența din ce în ce mai mare 
a Apusului și în genere toate împrejurările în care se desfășură 
vieaţa nouă a ţărilor noastre făceau tot mai simțită nevoia în- 
văţării legilor. In noua organizație ce se înjghebă sub ocrotirea 
rusească învățământul dreptului căpătă un loc important. Inainte 
de a se luă vreo măsură de către cârmuire Flechtenmacher, 
probabil văzând numărul mare al celor ce-i cereau lecții, plănui 
să facă un Institut privat pentru învățătura «dreptului roman», 


ar fi fost împricinatul. Se pare că Vodă însărcină pe Flechtenmacher să revadă hotă- 
rîrile; se vede alcătuit un act, care pare a fi urmarea memoriului lui Flechtenmacher. 
Nu se vede cine altul l-ar fi făcut. Dar ceeace face aproape sigură această părere este că 
într'unul din manuscrisele lui se vede tocmai citarea din Merlin a începutului acestui 
act, care probabil a fost alcătuit de el după cererea Domnului pentru a-i completă 
cele spuse în memoriu şi pentru a-i înlesni, cu argumente de neînlăturat, soluția ce 
vrea să dea. 

In acest act, care are menţiunea: Nota Bene, citează din Merlin Répertoire, tom. III, 
179—181, cuvântul Blaspheme, apoi art. 262 din codul penal francez dela 1810, art. 240 
din codul criminal al țării, art. 107 c. crim. austriac și la urmă un text grecesc. După aceste 
texte trece o «serie de: scăpări din vedere şi alte însemnări» foarte judicioase, în care arată, 
între altele, că nu s'a luat în băgare de seamă «psiloghicească starea beției» a vinovaţilor 
că nu e posibil ca un om treaz şi cu mintea întreagă să facă ce au făcut ei, că nu s'a ţinut 
seamă de antipatia dintre jidovi și creştini, şi alte considerațiuni prin care voia să sta- 
bilească că în nici un caz vinovaţii nu merită acele straşnice pedepse pe care s'au grăbit 
să le hotărască «praviliştii Divanului»). 

Rezultatul fu că în Decemvrie 1836, Domnul modifică hotărîrea Divanului şi 
întemeiat de sigur pe textul pe care se întemeiase şi depart. criminalicesc cei 4 ovrei 
condamnaţi la spânzurătoare fură pedepsiţi la ocnă pe vieață, de care apoi după câțiva 
ani au fost iertaţi, iar alții la câte 3 ani de ocnă din ocna pe vieaţă ce luaseră la început. 
S'a păstrat numai pentru Rifca şi cealaltă (idoavcă» pedeapsa de 20 lovituri de bice 
în piață. 

Astfel, datorită mai ales intervenţiei documentată şi energică a lui Flechtenmacher, 
ovreii scăpară de spânzurătoare. Așă ştiă el să-şi facă datoria de «apărător al dreptății 
vinovaţilor» chiar când contra-i eră Mitropolitul, Divanul domnesc şi de sigur cea 
mai mare parte a opiniei publice. Dreptate înainte de toate şi pentru toată lumea: 2cesta 
eră idealul pentru care eră gata să înfrunte orice mărime şi să jertfească totul. Atitudinea 
lui în decursul acestei pricini şi în deosebi felul cum sunt alcătuite actele referi- 
toare la ea sunt suficiente pentru oricine spre a înțelege cine a fost Flechtenmacher. 

"Toate actele acestei pricini sunt publicate de d-l R. Rosetti: Un proces de sacri- 
legiu la 1836 în Moldova. în Analele Acad. Rom., ser. II, tom. XXXI, p. 43 şi urm. 

prin care întelegeà — ca de obiceiu — şi dreptul românesc. 
Divanul, care fu consultat îşi dete aviz favorabil 1). Nu știm 
care a fost soarta acestui plan. 

La cel dintâiu prilej de vieață mai liniştită, fu, însă, vorba 
de deschiderea unui curs de legi. In 1830 Epitropia învăţă- 
turilor naţionale dorind să îmbunătățească și să sporească ra- 
murile de învățături și având în vedere (neapărata trebuinţă» ce 
se simțiă de învățătura legilor, a hotărît să înființeze un ase- 
menea curs. 'Trebuiă un bun profesor, care să înfrunte toate 
greutățile începutului ; toate privirile se îndreptară atunci asu- 
pra celui mai învăţat om de legi din ţară, Flechtenmacher. 
(Privind — zice Epitropia — la vrednicia şi deplinătatea învă- 
ţăturilor a Dumisale legistului (nomicos) Hriste Flechtenmacher, 
din Transilvania, carele în curgere de 18 ani nau încetat 
a da aice publice dovezi de cunoștința legilor, fiind asemine și 
la alcătuirea condicei politiceşti împreună lucrător, Epitropia, 
împărtăşindu-l cu titlul de extraordinar profesor al ghimnaziei 
vasiliane, l-au împuternicit a deschide în limba românească un 
curs privat de ştiinţa legilor romane ce se va încheià în diastimă 
de 2 ani pentru un hotărît număr de tineri din starea boie- 
rească, cari vor îndeplini condițiile pentru aceasta statornicite». 
La 22 Aprilie 1830 Epitropia anunță prin «Albina Românească» 
pe doritori să se înscrie la acest curs ?). Prin legile romane cei 
de atunci nu înțelegeau numai dreptul roman ci şi legile ro- 
mâneşti, pe care le socoteau o continuare a legilor romane. 

Numărul necesar de școlari se împlini până la 22 Maiu, 
când se vesti că la 3 Iunie, la ro ceasuri dimineaţa, se va des- 
chide cursul. La această solemnitate au fost poftiți boierii și 
Inaltul Cler. Profesorul aveă să țină de dimineață o cuvântare 
iar după prânz între 4—6 aveă să înceapă «paradosirea» legilor 3). 

Deschiderea cursurilor avu loc cu mare pompă. Clerul şi 
boierii veniră în mare număr, împreună cu mult popor, să 
asiste la acest eveniment al începerii în limba românească a 
unui curs de legi. 


1) Ms. 105, f. 54. 

2) Albina Românească 1830, supl. la No. 33. Anunțul e semnat de G. Asachi, 
refer. Şcoalelor. 

3) Albina Românească 1830, No. 38. 

Flechtenmacher, înțelegând mai mult ca toţi însemnătatea 
acestui moment, aşà de dorit şi de el, alese ca lecţiune de des- 
chidere un subiect care puteă da auditorului său o idee de 
valoarea acelor pravili, care erau socotite ca perfecte și numite 
dumnezeeştile pravile, de valoarea dreptului roman. In sala 
frumos împodobită, în mijlocul fruntașilor țării, cari-l priviau 
cu drag și curiozitate, în atențiunea generală el ţinu confe- 
rința sa despre Istoria dreptului românesc sau a pravilelor ro- 
mâneşti 1). Această conferință, despre care ne vom ocupă mai 
în urmă, este cea dintâiu lecţiune de drept, care ni s'a păs- 
trat din cele ţinute în țările noastre. Ea se poate asemănă, din 
acest punct de privire, cu vestita lecţie de Istoria Românilor, 
ținută la Academia Mihăileană de M. Kogălniceanu °). De- 
sigur că felul cum și-a expus subiectul, punerea în evidență 
a valorii pravilelor romane, şi străduința lui de a fi cât mai 
înțeles au desvoltat în spiritul ascultătorilor mult interes pentru 
studiul Dreptului. In acea vreme, când vântul redeşteptării 
naționale începuse a suflă tot mai puternic, când se căută a 
se afirmă din ce în ce mai mult origina romană, fără îndoială 
că frumoasele cuvinte despre măreţia şi trăinicia pravilelor ro- 
mane făceau să apară într'o lumină cu atât mai plăcută învă- 
tarea acestor pravile, moştenire strămoșească, cu cât pravilele 
românești nu erau decât o continuare a acelora. Ceeace făcea 
Asaki şi alții pe alte terenuri pentru întărirea culturii naţionale, 
făceă pe terenul Dreptului Flechtenmacher. Pe lângă folosul 
practic ce-l oferea elevilor, cursul lui aveă să întărească și mai 
mult credinţa în origina mândră a acestui neam, în legătura 
lui neîntreruptă cu strămoşii, în continuitatea lui în aceste 

ri şi în viitorul lui. 

In astfel de împrejurări îşi începu el cursul de legi în lunie 
1830. Faţă de greutăţile pe care le va fi întâmpinat din cauza 


1) Uricar, XIX, p. 476 şi urm. Aci conferinţa are la sfârșit o notă: Jaşi, April. ro. 
Alcătuit de Hristian Flechtenmacher, pravilist. Probabil că această dată este aceea 
când el a alcătuit-o în vederea deschiderii cursului, care, însă, n'a avut loc decât la 
3 Iunie. N'avem nici un indiciu că la ro Aprilie ar fi ţinut această conferință altundeva 
şi apoi la 3 Iunie ar fi ținut alta. Este mult mai verosimil că ea a fost ţinută la deschi- 
derea cursului. 

2) Vezi A. Rădulescu: Cercetări privitoare la învăţ. Dreptului în "Țara Românească 
până la 1865, p. 49, unde e reprodusă lecţia de deschidere ţinută în Bucureşti de Costa- 
foru, la 15 Noemvrie 1851. 

nepregătirii elevilor nu ne putem aşteptă la rezultate mari în 
primii ani. La examenele ţinute în 7831, mai de vreme ca 
de obiceiu din cauza holerii, nu se face nici o menţiune despre 
juriști 1). 

In anul următor 1832, la examenele din Iulie, au fost exa- 
minaţi şi elevii juriști din materia numită: (Practica judecă- 
torească în materie politică (pratique judiciaire en matière 
civile), am zice azi procedura civilă 2). Probabil că de cunoş- 
tința practică a chipului cum să se urmeze cu judecăţile se 
simţiă nevoie mai urgentă şi de aceea Flechtenmacher s'a 
ocupat întâiu de această materie. 

In toamna acestui an alcătuindu-se un nou regulament pen- 
tru şcoli, s'a prevăzut — desigur şi după stăruința lui — cu- 
noașterea practică a codului civil moldovenesc 3). 

In Decemvrie 1832, ca singurul profesor al Academiei, este 
numit în fruntea Comitetului, ce se instituise de către Epi- 
tropie pentru revizuirea manuscriselor, originale sau traduceri, 
ale cărţilor pentru clasele elementare 4). Din activitatea în 
1833 a acestui Comitet, care s'a ocupat și cu cercetarea Regu- 
lamentului, este de remarcat că a cerut să se îmbunătățzască 
situația profesorilor şi să se dea totdeauna precădere, la ca- 
tedrele profesoratului, patrioților şi şcolarilor ce vor termină 
cu eminență cursul învățăturilor în 'şcoalele naționale 5). 

In 1833 a continuat să predeă legile şi anume: Introducerea ŞI 
I-a parte din codul civil ê). 

In anul următor îl găsim figurând ca profesor de legi și de 
literatura latină şi germană 7). 

Cu venirea lui Mihail Sturza, școlile iau mai mult avânt. 
El înființează Academia Mihăileană, destinată studiilor supe- 
rioare. Se alcătueşte şi un nou regulament al şcoalelor, în 
care se prevăd dispoziţii interesante pentru organizarea fa- 


1) Ureche A. V. Istoria Școalelor, I, p. 57. 

2) Ibid., IV, 335 şi I, 208. Alb. Rom. 19 din 1832. 

3) Ureche A. V. Istoria Școalelor, IV, 338. 

4) Ureche A. V. Istoria Școalelor, I, 213. In comitet mai erau: profesorii de gim- 
naziu D. G Seulescu și V. Fabian şi prof. normei Sf. Sa Păr. Econom-Const. 

5) Ureche o. c., I, 227—8. 

6) Ureche Ibid., p. 244. 

1) Ibid., IV, p. 417 

cultății juridice și care probabil sunt introduse și sub influența 
lui Flechtenmacher. Și în acest an figurează ca profesor de 
legi, literatura germană și latină. Se pare însă că nu mai predă 
legile, judecând după cele ce se întâmplă în 1836, probabil 
din lipsă de elevi pregătiți. Predarea latinei şi germanei i s'a 
dat desigur spre a înlocui lipsa predării legilor. 

Academia întâmpină dificultăți din lipsa de profesori şi din 
cauza nepregătirii elevilor. In Fevruarie 1836 încă nu începuse 
cursul de legi ci predă tot latina și germana. La 2 Maiu Flech- 
tenmacher cereă deslușiri (când îi va veni rândul de a paradosi 
legile pozitive ale pământului acestuia). Tot atunci reclamă 
și leafa, care nu i se plătise regulat. Peste câteva zile, la 12 
Maiu, Epitropia constatând că «ascultătorii clasului filozofic» 
aveau cunoștințele necesare pentru a urmă cursul legilor, l-a 
invitat să înceapă a paradosi dreptul natural de 4 ori pe săp- 
tămână. El voiă să explice mai ales legile țării, legile cu apli- 

"cație practică. Și în primii ani ai cursului său am văzut că pre- 

dase tot părți de Drept, de care ascultătorii aveau mai mult 
folos. Poate că procedă astfel fiindcă socoteă — din cele ce 
constatase — că școlarii pot înțelege mai lesne legile pozitive 
decât chestiunile abstracte ale Dreptulu: natural, pe care i-l 
recomandă Epitropia 1). 

Sub noua domnie el nu mai făcuse parte din Comitetul 
Academic până în 18362). In acest an Mihail Sturza voi să 
înlăture limba română din învățământul superior și s'o înlo- 
cuiască cu limba franceză. Spre a-şi înlesni realizarea scopului 
a introdus în Comitet, pe lângă 3 străini, pe Flechtenmacher 
şi pe maiorul Singurow, sperând că şi aceştia, de origină 
streină, nu i se vor opune la modificările plănuite. Flechten- 
macher însă, se dovedi un bun român. El cu Săulescu, Sin- 
gurow şi Asaki răspund la 26 Iunie 1836 că nu pot primi 
propunerea de a se înlocui limba națională, mai ales că este și 
contra Regulamentului Organic. Vodă, însă, nu se dă învins; 
în Noemvrie încearcă din nou, dând la 2 ale lunii un afiş prin 
care voieşte a înlocui limba română. Cu toată autoritatea, pe 


1) Ureche A. V. o. c., I, p. 321—323» 
2) Ibid., p. 323. La 26 Maiu 1836 este iarăș în Comitet. 

care o aveă Domnul și care puteă să se manifeste în chipuri 
foarte neplăcute pentru cei ce i se puneau împotrivă, parti- 
zanii limbe! «naţionale» nu se supun. Asaki, Flechtenmacher, 
Bojinca, Singurow şi Săulescu rezistă cu îndârjire şi îi răs- 
pund Domnului citându-i textele din Regulament, unde eră 
vorba de limba de predare, lăsând să se înţeleagă că nu mai 
poate fi discuţie asupra chestiunii 1). 

Această. atitudine se pare că avu urmări neplăcute pentru 
Flechtenmacher. Faptul că el semnează cel dintâiu acea adresă, 
unit cu alte manifestări ale activității sale, arătă că eră un 
luptător pentru apărarea limbei moldoveneşti, pe care o pre- 
țuiă poate mai mult decât un moldovean de baştină; desigur că 
aceasta nu i-a iertat-o Domnul. Ceva trebuie să se fi întâm- 
plat. Sigur este că de aci înainte nu-l mai găsim profesor de 
legi la Academia doamnească. 

In 1837 Epitropia şcoalelor se uneşte cu Comitetu Academic 
pentru apărarea limbii române, dar introduce modificări în 
corpul didactic, desigur după indicaţia Domnului. Primul sa- 
crificat fu Flechtenmacher. Pentru anul 1837—38 se aduse 
ca rector al Academiei şi profesor de legi Dr. Maisonabe, care 
își propuneă în acest an să expună dreptul public și privat al 
diverselor popoare. Se păstră ca limbă de predare limba ro- 
mânească, dar se tăceă excepţie pentru Maisonabe, care avea 
să predeă în franţuzește, pentrucă acel curs eră nou în Europa 
şi o culegere de codici a deosebitelor naţii este tipărită numai 
în limba franceză; aceasta până când profesorul va fi format 
elevi, cari să-l predeă în româneşte 2). 

Desigur că pentru nevoile țării eră mai necesar un curs 
practic asupra legilor ei, ţinut în limba românească de unul 
ca Flechtenmacher, care cunoştea bine şi ţara şi legile decât 
un curs vag despre dreptul public şi privat al diverselor po- 
poare, în care nu se prea știă ce se va trată și care nu putea 
folosi trebuinţelor imediate ale țării. Alte motive însă predo- 


1) Ureche A. V. o. c., I, 327- 

2) Albina Românească, 1837, p. 315. Ureche o. c., I, 368. 

Tot atunci fu adus şi P. Câmpeanu, care mai târziu a fost întrebuințat tot pentru 
legi. Fu primit la 30 Sept. 1837 cu mare pompă şi el răspunse în latineşte (Albina Ro- 
mânească 1837, No. 78). 

minară,aşă că Flechtenmacher nu mai funcționează ca profesor. 
Nu-l mai găsim în această calitate în anii următori iar mai 
târziu, în 1839, se vorbeşte într'un act al Eforiei de cursul pe 
care-l ţineă altădată Flechtenmacher, ceeace dovedeşte că nu 
mai eră profesor la acea epocă 1). Această îndepărtare a lui 
Flechtenmacher a fost păgubitoare pentru învățământul Drep- 
tului; care n'a mai fost predat în mod regulat câţiva ani; 
deabiă în Oct. 1839 Epitropia cereă Domnului autorizația de 
a deschide cursul legilor, recomandând ca profesor pe P. 
Câmpeanu, jurist dela Pesta, (care va paradosi după cărţile 
uzitate în Austria) 2). 

Inlocuit la cursul de legi, Flechtenmacher, peste un an, în 
Sept. 1838, demisionă — poate silit — și din Comitetul Aca- 
demic. 

%* 
e 

Alături de activitatea de pravilist şi de profesor, Flechten- 
macher a lucrat şi în alte direcții. Astfel a luat parte la tradu- 
cerea în româneşte a codului Calimach, atât în timpul domniei 
lui Scarlat Calimach, cât şi mai târziu când s'a reluat şi ter- 
minat această traducere de o comisiune compusă din Flechten- 
macher, D. Bojinca, celalalt jurisconsult al Statului, și P. Asaki, 
prezidentul tribunalului Botoșani 5). Condica fu tipărită în 
1833. 

Intre alte rânduieli ce i se va fi cerut să alcătuiască, a fost 
însărcinat să ia măsuri pentru mezaturi, lucrare care i se cereă 
să fie cât mai repede gata. Ocupaţiunile sau greutatea chestiu- 
nii îl împiedicară de a satisface cererea așă de repede, de aceea 
la 4 Fevruarie 1836 cereă şi el un termen mai lung spre a pre- 
găti proiectul $). 

Dar afară de acestea fu chemat să ia parte şi la lucrări mai 
mari. Deşi condica Calimach deabiă fusese tradusă în româ- 
neşte și deşi eră o condică plină de atâtea calităţi, totuş fusese 
vorba de îndreptarea şi îndeplinirea ei. 


1) Ureche A. V. o. c., II, p. 115. 

2) Ibid. Se pare că Maisonabe nici n’a predat în acel an cursul de Drept, căci la 
examenele ținute în Fevr. 1838 nu se ținu examen şi din legi. 

3) Prefaţa Logof. C. Sturza la Condica Calimach. (Colecția Bujoreanu). 

4) Ms. 11, p. 178. 

Puțin înainte de 1837 se orânduise o comisiune (pentru în- 
drepiarea şi îndeplinirea condicei politiceşti»,Ea eră compusă, 
între alţii, și din Căminarul Flechtenmacher, spătarul Iacob 
Weisa, Logofătul Costache Conachi şi Logofătul Canta. Această 
comisiune a lucrat pentru îndreptarea condicei civile dela art. 1 
până la r00, «tălmăcind), întrebuințând şi alte condici, desigur 
în prim rând cea franceză. Fiindcă se simţiă nevoie şi de tăl- 
măcirea unui aşezământ polițienesc Flechtenmacher și cu 
Weisa au fost numiţi și într'o comisiune numită Comisia poliției, 
împreună cu Aga Alecu Balș. Comisiunea pentru revizuirea 
condicei civile a continuat să lucreze înainte, fără cei 2 membri. 
La 1837 Martie 5 cerându-se lămuriri la această comisie de 
ce merg lucrările așă de încet, Costache Conachi şi Canta au 
răspuns arătând cele de mai sus şi spunând că nau putut 
lucră şi fiindcă n'au scriitor, condici, hârtie, cărți de pravili, etc. 
Pentru a puteă lucră mereu comisiunea, după spusa lor, avea 
nevoie: 1) să se rânduiască 2 buni scriitori în limba moldo- 
venească, 2) să i se puie la dispoziţie codurile de pravile nem- 
teşti, al lui Frederic, codul lui Napoleon şi pravilele vechi 
împărătești; 3) să i se dea cilenuri, membri, cari să lucreze 
măcar de 3 ori pe săptămână, fără a fi însărcinaţi cu alte slujbe, 
pentru ca în timpul dela o «sesie), o şedinţă la alta, să se ocupe 
cu tălmăcirea ; 4) între cilenuri să fie Căminarul Flechtenmacher, 
ca unul ce este știutor şi pravilelor vechi şi noui, şi să fie desăr- 
cinat de oricare altă îndatorire ca să se poată ocupă numai de 
lucrările acestei comisii 1). Arătările celor doi boieri sunt dovada 
cea mai bună de ce însemnă Flechtenmacher pe terenul Drep- 
tului între contemporanii săi și cum unde lipseă el totul mergeă 
greu. N'avem ştiri despre ce s'a mai făcut cu revizuirea con- 
dicii civile. 

* 
%* * 

Afară de activitatea sa în alte direcții, Flechtenmacher s’a 
gândit să întrebuințeze scrisul, publicitatea, care-i dedeà putinta 
să răspândească cunoștințele sale juridice într'un cerc mai larg 
şi să lase posterităţii fructul muncei sale. 


1) Analele parlamentare ale României, VIII, p. 870. 

In 1837 plănui să publice o revistă de Drept. Cum există o 
Albină Românească, un Curier românesc, de ce n'ar fi posibil — 
îşi va fi zis — să existe şi o gazetă de Drept. Intreprinderea eră 
îndrăzneață dacă nu atât din cauza scriitorilor, cari aveau să 
fie reprezentați numai printr'unul singur, Flechtenmacher, cât 
mai ales din lipsă de abonaţi. Totuş el avu curajul să în- 
cerce. 

In  Septemvrie, când nu se mai găsește figurând ca 
profesor, anunță în Albina Românească «publicarea unei foi 
juridice în limba românească intitulată jurnal juridic sau a le- 
gilor pentru luminarea tuturor dregătorilor în ramul judecă- 
toresc şi a persoanelor doritoare a avea despre legiuire o practică 
ştiinţă». Jurnalul aveă să înceapă a apare dela 1 Ianuarie 1838. 
Pe fiecare lună avea să iasă câte un caiet de 5 coale pe hârtie 
bună şi cu tipar curat. Prelucrarea va fi făcută de el după cele 
mai bune cărți, ce se publică în deosebite limbi streine. Preţul 

“abonamentului anual al «prenumeraţiei» eră de 3 galbeni îm- 
părăteşti şi se va plăti înainte. Impărțirea eră să se facă la casa 
lui Flechtenmacher, iar prin judeţe «pe la ţinuturi» prin pre- 
zidenţii de tribunal. Vestind acest plan deschideă o «prenu- 
merație) ; cei ce voiau să aibă jurnalul trebuiau să se înscrie sau 
la el sau la prezidenţii arătaţi 1). Apariţia jurnalului eră oarecum 
sub auspiciile Logofătului Dreptăţii, Tudor Sturza, căruia unii 
dintre «abunarisiţi» plătiră abonamentul 2). Jurnalul, însă, nu 
putu să apară «din întâmplată pricină»; care a fost această 
pricină nu ştim. Încercarea nu izbuti și fu încă o deziluzie 
pentru firea cam idealistă a lui Flechtenmacher. 

Firi ca a lui nu se descurajează ușor; de multe ori o 
neizbândă le îndârjește. 


1) Albina Românească 1837, No. 76, din 26 Septemvrie. 

2) OMS NTO DE 22, 

Intre abonaţii la acest (jurnal de legi» găsim pe următorii: Din Iaşi: Aga Costachi 
Drăghici, Vornic Mihalachi Kantu, Hatman Teodor Balş, Logofăt Teodor Sturza, 
Vornic Alecu Sturza, Aga Costache Sturza, Post. Petraki Roset, Vist. Alecu Sturza. 
La Botoşeni: Pah. Vasile Capsa, Pah. Ioniță Botez, Căm. Grigori Miliciscul, Căm. 
Costachi Pintea Zivalu. La Piatra: Sluger Dimitrie Stan, Stol. Alecu Krupienski, Aga 
Iordachi Katargiu, Cluc. Alex. Grigoridi, Aga Manolachi Miclescu, Kăm. Grig. Ia- 
coyachi. Din Bacău: Kăm. Gr. Morțun, Kăm. Iancu Verghiu, Stoln. Alecu Anastosiki, 
Iancul Donici, și alții. Erau şi dela Ocna din județul Bacău: Kăm. Kostachi Pantile, 
Arhimandritu Paisie. Numai din aceste oraşe sunt trecuți în Ms. 105. 

Socotind probabil că un jurnal de Drept eră un lucru prea 
nou, a cărui valoare şi înțeles nu prea le pricepeau toți, se gândi 
să răspândească cunoștințele juridice sub altă formă mai obiș- 
nuită, sub forma unei cărți. Plănui dar să publice o carte de legi, 
nu însă o carte de legi simplă, ci o lucrare mare, o adevărată 
operă în mai multe tomuri groase şi care ar fi fost o mare fală 
pentru Moldova. 

Ca şi jurnalul, lucrarea eră menită să lumineze pe toţi dre- 
gătorii de ramul judecătoresc şi persoanele particulare, care 
doriau să aibă o știință practică despre legi. Cu ajutorul ei 
«în pricini particulare î îşi vor căpătă deosebită lumină atât din 
legiuirile împăratului Justinian şi Vasilicale, cât şi înlesnire 
întru câștigarea obiecturilor cuprinse în condica civilă». De 
această carte, pe care probabil o socoteă încoronarea vieţii sale, 
se pare că-și făceă o idee mare. Dintr'o notiță, aşezată între 
altele referitoare la ea, ar reieşi c'o socoteă o lumină, care va 
răspândi lumina adevărată 1). 

Cartea eră întitulată: «Condica țivilă a Românilor, tradusă în 
limba naţională» sau «Condica Iustinianăy sau «Carte clasicească 
de legiuirile românilor în limba națională» ?). 

Ea aveă să fie culeasă din legile împăratului Iustinian, cu 
citații din Basilicale și din Armenopol, pe care le va traduce și 
lămuri în limba românească. Fiindcă ea cuprindea legile Ro- 
mânilor doriă s'o răspândească nu numai în Moldova ci în 
toate ţările locuite de Români: în Valahia, în Transilvania, 
Ungaria, Bucovina şi în oblastia Basarabiei. 

Călăuzit de aceste idei alcătui o înştiinţare, pe care, cu per- 
misiunea Domnului acordată la 17 Sept. 1838, o tipări în ti- 


1) Sensul acestor cuvinte îl vedem mai bine din aceea că în josul lor imediat 
citează în franțuzeşte şi în latineşte din epistola Sf. Paul către Romani (cap. 13, p. 12): 
«La nuit est déjà fort avancée et le jour s'approche: quittons donc les oeuvres de ténèbres 
et revâtons-nous des armes de lumière»; apoi din epist. Sf. Ioan c.2, p.8: «Les ténèbres 
sont.... et que la vraie lumière commence déjà à luire». Inainte de aceste citate, este altul 
despre onoare: «L/honneur est comme une île escarpée et sans bords. On ne peut plus 
rentrer dès qu'on en est dehors». 

Am transcris textul aşă cum e în manuscris (Ms. 105, f. 4). 

2) Ms. 105, fila 19 verso. Curând după înştiinţarea lui Flechtenmacher, și celalalt 
jurisconsult al Statului Damaskin Bojinca anunţă în Octomvrie 1838 că va tipări: «In- 
vățătura legilor romane și a Vasilicalelor ce se numeșc și legi împărăteşti». Prenume- 
raţia aveă să se facă în Iași la autor şi la neguțătorul Gavril Mironovici şi comp. iar în 
Bucureşti la D. librerul Iosif Romanov». 

pografia Mitropoliei la 25 Sept. Prin această înştiinţare, după 
ce arată titlul cărții, spune ce materii va cuprinde. Opera eră 
să fie împărțită în 6 cărţi cu 36 capete. Cartea I cuprindea 
învățăturile generale, am zice azi principii generale, biografia 
lui Justinian şi a lui Trebonian, împreună cu o explicaţie 
despre Vasilicale, care sunt întrebuințate în Moldova pe te- 
meiul art. 318 din Regulamentul Organic, cum și despre 
Armenopol introdus şi întrebuințat în «oblastia Basarabiei». 
Cartea II cuprindeă drepturile personale. Cartea III drepturile 
«realnice). Cartea IV dreptul moștenirii. Cartea V obligaţii 
iar Cartea VI alte chestiuni, între care şi reguli de procedură. 
Fiecare carte eră împărțită în capitole. Cele 6 cărți aveau să 
formeze 4 tomuri de 5o coale tomul. 

Pentru a şti câte exemplare să scoată deschideă o prenumeraţie, 
anunțând că dacă se va subsceri pentru 300 de exemplare, 
fiecare prenumerat va plăti pentru 4 tomuri 6 galbeni, iar dacă 
numărul exemplarelor va fi mai mare, până la 500 exemplare, 
se va plăti numai 5 galbeni, pentru toate tomurile. Banii tre- 
buiau plătiți înainte 1). 

Odată cu înștiințareu a tipărit şi o dedicație în 4 strofe «către 
prea înălțatul și prea milostivul domn Mihail Grigoriu Sturza 
Voevod şi stăpânitoriu în Prințipatul Moldovii ca şi către un 
iubitoriu de dreptate în ivala arătată prin atâte hrisoave dom- 
nești slobozite în proţesuri particularnice). 


Domnul este înfățișat ca un Mecena al științelor dorite de 
toți, către care se adresează tot norodul. El este rugat să 
apere sfânta dreptate cu neclintire, să scutească pe cel obijduit 
de strâmbătate, să înfricoşeze pe făcătorii de rele, să fie pavăza 
dreptăţii şi să învingă deapururea pe dușmani. Este rugat apoi 
să aibă milă de cei nenorociți şi de săraci, să gonească cu i toiagul 
eroic pe cei ce s'au lipit de ei şi le sug sângele ori îi prigoneșşte ; 
termină urându-i ca prin pacea dinăuntru și din afară, «sub 
puternica umbrire», să-i înflorească ţara, în istoria patriei să-i 
rămână un strălucit monument nemuritor; el care va fi socotit 


1) Ms. 105, fila 2, reprodusă şi în Albina Românească, No. 83, la 20 Octomvrie 
1838. 

ca un Aristid, și care e reformatorul politicesc al țării să în- 
chizășluiască de acum. înainte, fericire 1); 

Deoarece voià să folosească cu ştiinţele sale «naţiei româ- 
nești» şi în afară de hotarele Moldovei rugă smerit pe Domn 
la 6 Oct. 1838 să-i dea un «atestat domnesc de recomandaţie» 
atât în oblastia Basarabiei, la care se gândiă mai întâiu, cât şi 
în Ungaria, Transilvania și Bucovina, ca astfel fiecare român, 
doritor de a aveă cartea lui «să îndemne a prenumeră). La 12 
Oct. i s'a pus rezoluţia că Logofeţia Dreptăţii «va îndestulă 
cererea jăluitorului) 2). 

Am spus că unii dintre abonaţi la jurnalul pravilnicesc plă- 
tiseră banii. Văzând că gazeta nu mai apare unii începură a 
murmură. Ca să nu mai bârf=ască cineva, tot la 6 Oct., adresează 
o jalbă Logofeţiei Dreptăţii, prin care se făcuse prenumeraţia, 
rugând să se vestească că na putut scoate jurnalul din în- 
tâmplată pricină, dar în loc de 6o coale de jurnal cei ce plătiseră 
vor primi 2 tomuri, care cuprind roo de coale, din condica 
civilă, iar pentru celelalte 3 tomuri de vor voi a se (abunarisi) 
vor plăti cusurul de 3 galbeni. Ca să fie cât mai mult cunoscută, 
publică aceeaş înştiinţare şi la 20 Noemvrie °). 

Pentru distribuirea acestei înştiințări și înscrierea abonaților 
(s'a adresuit), tot în ziua de 6 Oct., la Departamentul pricinilor 
din lăuntru şi la Departamentul Justiţiei, cu rugăciunea ca pria 
autorităţile competinte : isprăvnicii şi judecătoriile ţinutale, să se 
îndemne persoanele doritoare să se aboneze la o carte aşă 
de folositoare şi să i se dea rezultatul până la finele lui Oc- 
tomvrie. Departamentul trebilor din lăuntru i-a satisfăcut ru- 
găciunea dându-i adrese «cuvincioasele cărți» către Ispravnicii 
judeţelor, cărora li s'a trimis şi 13 înștiințări tipărite, câte una 
pentru fiecare județ. La Departamentul Dreptăţii întâmpină 
însă neplăceri. De aci i s'a comunicat că «fără înadins porunca 
a ocârmuririi şi fără aprobaţia Obşteştei Adunări întărită de 


Ra A 


Ghen. 29, în care mai adaugă laude pentru drumurile ae PRET tari de piatră, 
slobodă intrare la porto-franco din Galaţi şi în genere pentru marile fapte, pentru cari 
supușii se socotesc fericiți şi-i urează şi Domnului să se bucure de isprăvile lui. Scrisul 
acestei strofe pare identic cu acelei mai mari părți din manuscris. 

2) Ms. 105, fila 19, v 

3) Ms. 105, fila 22, v. 

Domn, Logofeţia nu este în 
pravili». 

Departamentul Dreptăţii socoteă că lucrarea lui este o pra- 
vilă nouă iar nu o explicarea celor existente, o carte de doctrină. 
Pare că această înţelegere eră isvorîtă numai din răutate, când 
din înştiinţare se vedeă caracterul lucrării şi apoi ea fusese 
aprobată de Domn înainte de a se tipări. Eră, desigur, acum 
la acel Departament cineva care aveă ceva de împărțit cu 
Flechtenmacher. Necăjit de aceste neajunsuri el se plânge 
Domnului, la 13 Octomvrie, arătând că n'a înţeles să ceară 
primirea și aprobarea unor pravili care stăpânesc în lume de 
1305 ani de când a stăpânit împăratul Justinian; că această 
atitudine a Departamentului Dreptății îl împiedică la înaintarea 
lucrării şi că dacă ar fi ştiut de o asemenea piedică nu sar fi 
mai ostenit cu o astfel de lucrare grea. Legile adunate și traduse 
de el nu sunt decât o culegere de legi privitoare la dreptul civil 
al «particularnicilor». Se temeau — se vede — unii dela Depart. 
Dreptăţii de anumite chestiuni de Drept public, care n'ar fi 
convenit Stăpânirii. «Nimic alte — zice el — decât un lucru 
particularnic, o compilație luată atât din matca tuturor legilor 
stăpânitoare în lume, pe care gios iscălitu! în diastima de 25 
ani de când (să) află practisind în principatul acesta ca un 
pravilist, care traducere nu este abătută nici din textul la- 
tinesc, nici din acel elinesc). În nedumerirea în care se află 
dacă trebuie să mai continue sau să se oprească, îndrăsnește să 
roage pe Domn să-l învrednicească de o milostivă rezoluție 
povăţuitoare spre a ști ce să facă. Copia acestei scrisori poartă 
la sfârși: menţiunea: «restituta sine effectu» 1). De ce nu l-a 
satisfăcut Domnul nu știm ; este foarte curioasă această purtare, 
când la 17 Sept. autorizase tipărirea înștiințării, a cărei distri- 
buire se opreă acum, iar la 12 Octomvrie ordonase să i se deă 
arătatul atestat. 

Mai târziu însă i se permise distribuirea, căci vedem trimi- 
țându-se înştiințarea şi pe la cele 13 judecătorii ţinutale °). 
Un număr de ro exemplare din dedicație, împreună cu înștiin- 


dreptate a primi şi a aprobarisi 


1) Ms. 105, fila 57. 
2) Ms. 105, fila 19. Distribuţia la Isprăvnicii şi judecătorii s'a început cu dela No. roo 
înainte; până aci se distribuise altundeva. 


3 A.R. — Memoriile Istorice. Seria III. Tom I. Mem. 4. 

tarea, au fost trimise Domnului, Mitropolitului, Beizadelii N. 
Suţu, Beizadelii Alecu Calimach și altor câtorva din cei mai 
înalți demnitari 5. Mitropolitului şi Episcopilor le-a trimis la 
7 Oct. totodată și câte o scrisoare rugându-i de a-i da sprijinul 
pentru a aveă abonaţi 2). De asemenea roagă printr'o scrisoare 
la 8 Octomvrie pe generalul miliției pământene să îndemne pe 
ofițeri a o cumpără 5). Tot în sensul de a-i recomandă lucrarea 
se adresează Post. Beldiman. 
Pentru a câştigă probabil şi sprijinul Domnului "Ţării Ro- 
mânești, la 11 Octomvrie alcătuește o odă «către pre înălțatul 
şi pre milostivul Domn Alexandru Dimitrie Ghica stăpânitoriu 
în prințipatul Valahiei ca cătră un iubitoriu de dreptate, de 
miliție, civilizația nații rumânești cum şi de omenire arătată 
prin emancipația (dezrobire) a celor în curgerea de 400 ani 
subjugaţi robi, ţigani domnești» +). Multe din versurile acestei 
ode, care desigur că a fost trimisă Domnului muntean, 
sunt identice cu cel> din dedicaţia către cel moldovean. La 
15 Oct. a publicat înştiințarea și în Albina Românească. Se 
străduiă astfel din toate puterile să aibă un număr mai mare de 
abonaţi spre-a puteă suportă cheltuelile tipăririi. Voiă să aibă 
rezultatul prenumerației până la sfârşitul lui Octomvrie. Pentru 
tipărirea, pe care o doreă să înceapă cât mai curând, intră în 
tratative cu Aga I. Asaki. Avem chiar conceptul contractului. 
Flechtenmacher se angajă dela o anumită lună a anului 1830, 
care aveă să se fixeze în original, să dea pe fiecare săptămână 
câte 8 coale scrise curat, fără greșeli şi fără să aibă voie să le 
mai schimbe. Asaki se obligă să tipărească pe fiecare săptămână 
câte 2 coale în 400 exemplare pe hârtie bună dn octav mare 
şi legat». Volumul va fi până la 40 coale de tipar. Drept plată 
se va da câte 2 galbeni de fiecare exemplar iar banii se vor 


1) Pe lângă cei menţionaţi s'a mai trimis Ministrului din lăuntru, Ministrului Drep- 
tăţii, Prezidentului Divanului domnesc, Generalului Teodor Balș, lui Petrache Ma- 
vrogheni, Post. Gr. Sturza. Inştiințarea fără dedicație s'a mai trimis Episcopului de 
Roman şi celui de Huși. Din însemnarea lui Flechtenmacher nu se vede că s'ar fi 
trimis înştiințarea şi Domnului ci numai dedicația; sau e o greșală în însemnare sau 
nu i-a trimis-o fiindcă Vodă o cunoștea. Dedicaţia pare a fi fost tipărită numai în 
rr bucăţi (Ms. 105, fila 18), 

23) Ms. ros, fila 27. 

3) Ms. ros, fila 21. 

t) Ms. ros, fila 67—68. 

achită pe măsură ce se va face tipărirea 1). Cu firea lui ordonată 
îşi făcu şi o listă pentru numele prenumeranţilor, numărul exem- 
plarelor, şi data plăţii 2). Toate acestea, împreună cu slujba de 
pravilist și cu prepararea materialului de tipărit l-au obosit. 
“Către sfârşitul lui Octomvrie se bolnăvi, dar se restabili în 
curând. La 8 Noemvrie scriă Comisului I. Rasti pe care-l 
numiă «prea scump prieten» că s'a îndreptat pe deplin și se 
ocupă de ale slujbei și cu literatura; îi trimitea înștiințarea şi 
o copie după dedicație şi-l rugă să stăruiască a se abonă cât 
mai mulți °). 

Cu toate stăruințele depuse nu se abonară până la 26 Noem- 
vrie 1838 decât pentru 150 exemplare. Atunci iar se jălueşte 
către Domn, arătând că acest număr nu este destul pentru a 
puteă suportă cheltuelile tipăririi a 5oo de exemplare fiindcă 
numai hârtia îl ţine 5oo galbeni, pe lângă care se mai adaugă 
cheltuelile tipografiei, leafa prescriitorului, răsplata lui pentru 
nespusele «trudnice osteneli» câte a jertfit şi va mai jertfi până 
la sfârşit, mai ales că pe lângă cele 4 tomuri are de gând să 
mai adauge un al V-lea, în care se va arătă materiile explicate 
în cele 4 tomuri şi obiectele cuprinse în condica civilă, pro- 
babil un fel de repertoriu al celor 4 tomuri și un comentar al 
condicei Calimach. Ca să-şi poată realizà scopul, amintind de 
răsplata ce i-a dat Calimach, îndrăsnește a rugă cu toată su- 
punerea pe Domn să facă, prin Obşteasca Adunare, să se ia 
cheltuiala tiparului asupra Statului şi să i-o hărăzească și ca o 
răsplată pentru «atâtea trudnice osteneli şi jălbi ce a răvărsat 
întru cele ce privesc cătră ramul jurisprudenţei» €). 

Și în josul copiei acestei jălbi găsim cuvintele: «restituta sine 
approbatione). Această respingere este cu atât mai greu de 
înțeles cu cât cu 4 zile mai înainte Domnul îi dăduse o dovadă 
de bunăvoința sa, dovadă care probabil făcuse pe Flechten- 
macher să spere că 1 s'a iertat atitudinea în chestia şcolară și 
l-a îndemnat să ceară ajutor pentru tipărirea lucrării, în fruntea 
căreia eră o dedicație așă de măgulitoare pentru Vodă. 


1) Ms. ros, fila 59, v. 
2) Ms. 105, fila 4, v 
3) Ms. ros, fila 64, v 
%) Ibid., f: 49, V- 

La 22 Noemvrie 1838, prin ofisul No. 1551, Mihail Sturza, 
luând în considerare lungul serviciu pe care Flechtenmacher 
l-a adus în materie de Drept în Moldova dela 1813 de când 
s'a arătat neobosit în toate afacerile, fie traducând legi, fie 
rezolvând chestiunile juridice, având în vedere şi documentul 
ce i-a dat Scarlat Calimach și. văzând că dela introducerea Re- 
gulamentului Organic a fost confirmat în calitate de juriscon- 
sult, ale cărei datorii le-a îndeplinit cu demnitate, pentru aceste 
considerațiuni! a găsit just să facă cunoscute la toți aceste fapte 
şi să-i libereze un atestat prevăzut cu semnătura autografă și 
cu pecetea domnească 1). 


Faţă de acest semn de bunăvoință nu se prea explică refuzul 
ce i s'a dat peste câteva zile. Probabil că eră mai uşor să li- 
bereze un atesta:, ca o consolare pentru vechiu! jurist, decât 
să i se tipărească cartea din banii Statului. 


Mai mult sprijin pare că găsi în Țara Românească unde co- 
lonelul Costache Filipescu luă asupra sa roo de exemplare 2). 


Din notele sale rezultă că s'ar fi subscris de vreo 220 persoane 
entru peste 400 de exemplare 3), plus cei ce fuseseră abonaţi 
la jurnal. 


Incurajat de această prenumeraţie, datorită stăruințelor unor 
boieri între cari este 'Tudoraşcu Sturza, pe a cărui listă erau 32, 
el nădăjduiă să înceapă tipărirea în curând. La 3r Ianuarie 
1839 anunțând prin Albina Românească începerea tipăririi în 
scurtă vreme rugă pe prenumeraţi să plătească banii în mânile 
împuternicitului său, luând adeverinţă în care să se arate nu- 
mărul, la care este trecută autentica iscălitură a fiecăruia, iar 
celor ce plătiseră pentru jurnalul pravilnicesc le repetă înştiin- 
tarea din Octomvrie și Noemvrie 18381). Atunci adresează o 
jalbă şi Domnului din “Țara Românească, poate chiar acum tri- 
miţându-i -i și oda, cerându-i — probabil — sprijinul pentru lu- 
crarea sa). 


1) Ms. 105, fila 54, v 

2) Ibid., f: 4, V 

3) Ibid., 1. c. şi fila 44. 

1) Albina Românească 1839, No. 11 
5) Ms. 105, f. 47. 

Tot în acest timp deşi nu începuse nici tipărirea acestei 
lucrări, se pare că plănuiă ş ȘI tipărirea lexiconului 1). 

Preocuparea principală eră însă Condica Justiniană, pentru 
care zilnic căută să-i grăbească tipărirea. I se păreă așă de si- 
gură realizarea acestui vis al lui încât la 14 Fevruarie se in- 
teresă să aibă adresele prenumeraţilor spre a şti unde să le 
trimită cartea 2). A doua zi dădeă procură pentru încasarea 
banilor secretarului său (canțelistului) Gr. Romalos şi unuia 
Petrache Știrbiianu, iar la 16 Fevruarie Romalos şi primi banii 
dela ro abonaţi 3). 

Totul păreă că merge bine. Se mai găsiă câte unul care 
cereă banii înapoi, dar în genere prenumeraţii, între care în- 
tâlnim pe fruntașii țării, aşteptau cu încredere. El speră că 
în Martie cel mai târziu va începe tipărirea. 

Sosi şi Martie dar nu putu începe din cauza lipsei de hârtie, 
care nu venise. In Aprilie venind hârtia anunță div nou pe 
abonaţi să deă bani. Se pare însă că dela Depart. trebilor din 

untru nu i se mai da mult concurs, căci această înştiinţare 
se trimise Ispravnicilor deabiă la 25 Maiu $). 

Unii dintre abonaţi mai plătiră dar cei mulţi nu se gräăbiră, 
nevrând să se gândească la greutățile autorului, care nu erà 
om bogat. 

Zadarnice fură «trudnicele oboseli» ale lui Flechtenmacher. 
După Maiu 1839 nu mai găsim în hârtiile sale nimic despre 
această carte. 

Cauza, pentru care n’a putut apare, a fost lipsa de bani 
pentru cheltuelile necesare tipărirei. Devotat cu totul meseriei, 
care însă nu eră prea bine plătită — pravilistul la început aveă 
400 lei pe lună — el nu şi-a putut agonisi nici fondurile, cu 
care să lase posterităţii o dovadă mai evidentă a personalității 
sale. Materia, despreţuită de idealişti ca e!, prea încrezător în 
cinste şi dreptate, îşi răsbună dureros, impiedicându- l de a 
publică lucrarea sa capitală. 


1) Ms. 105 f. 47. 

2) Ibid., f. 44. Scrisoare din 14 Fevr. către N. Ghica Prezidentul Judecătoriei 
Divanului, prin care-l rugă să trimită înștiințarea sa de a i se arătă unde să li se tri- 
mită lucrarea. 


3) Ms. 105, p. 55. 
4) Ibid., £ 23. 

Astfel se sfârşi şi povestea sbuciumărilor bieiului om pentru 
tipărirea condicei civile a Românilor. Nu numai că nu putit 
răspândi lumină adevărată, cum credeă autorul, ci ea însăș se 
pierdu în întuneric. 


* 
e * 


Pe lângă cele spuse până aci trebuie să menționăm interesul 
şi dragostea lui pentru propâşirea poporului în toate. direcțiile 
şi în special pentru cultura nationi.. Şi ceeace este demn de 
relevat este că nu se preocupă numai de Moldova ci de toţi 
Românii, de tot neamul, de toată «nația» românească oriunde 
se află. Am văzut cum s'a purtat în chestia școlară. Am văzut 
apoi cum voiă să-şi răspândească cartea de legi în oblastia 
Basarabiei, în Valahia, Transilvania, Ungaria şi Bucovina. Se 
interesă şi de cărțile şi de revistele ce apăreau în Valahia; şi nu 
ca oricare, să se aboneze sau să cumpere o carte, ci a căutat să 
intre în legături cu fruntașii mişcării culturale de peste Milcov, 
să le dea sfaturi, să stabilească o comunitate de gândire și — de 
e posibil — chiar de acţiune cu ei şi să le deă chiar material 
pentru reviste. Astfel la 18 Decemvrie 1838 seriă către Eliad 
că a primit două bucăţi din programul Curierului românesc 
pe 1839, dimpreună cu 5 numere din această gazetă. Arătân- 
du-și bucuria că poate aveă corespondenţă cu el, îl rugă să-l 
înscrie în rândurile abonaților pe 1839, iar în loc de bani să 
primească 5 tomuri ale Condicei Justiniene, care credeă că 
se va tipări în scurtă vreme. Pentru moment îi trimiteă nişte 
versuri în cinstea lui Huniade Corvin tiroul lumii de neam 
Rumân» şi a grafului Sekeny, care ca un adevărat irou a 
săvârşit mai mari fapte decât împărații. 

Mai târziu, la 10 Aprilie 1839, când se pare că eră în Tran- 
silvania, scriă redacţiei Curierului că citește cu mare bucurie 
gazeta şi foaia scrisă în amândouă limbile (română și franceză), 
văzând propăşirea în literatură, dar de altă parte foarte se 
mâhneşte că agricultura şi meşteșugurile au rămas cu multe 
veacuri înapoi. Oare nu s'ar puteă găsi, se întrebă el, mijloace 
şi pentru înaintarea acelor obiecte «care singure sunt mijloacele 
înfloririi materială a unei nații» Acolo, unde se află, ieşiă 

pe fiecare săptămână o gazetă sătească pentru luminarea şi 
propăşirea sătenilor, în toate cele ce le sunt necesare, şi în 
fiecare Luni se trimite în fiecare sat unde preotul, după bi- 
serică, este dator s'o cetească sătenilor. O astfel de gazetă cu 
îndemnare din partea Ocârmuirii și din partea parohilor dela 
bisericile: luterană, reformată şi pravoslavnică, alcătuită în 3 
limbi n'ar puteă fi de folos atât pentru agricultură cât şi pentru 
cele intelectuale? Românii sunt un neam, care acum începe 
să-şi deschiză ochii să sporească și să progreseze, în vreme ce 
Transilvania, cu toate revoluțiile, nu s'a putut dărăpănă, din 
cauza vechei stăpâniri părintești, ci tot s'a mai întărit și astăzi 
se socotește «ca singurul scut şi eghida mântuirii şi a fericirii». 
Cerându-i iertare pentru că a păşit peste cele cuvenite lui, 
şi aceasta numai fiindcă l-a răpus iubirea patriei lui, îi trimite 
nişte versuri în cinstea lui Costache Negruţi. 

In acest timp se tipărise la Craiova un dicționar francez- 
român. Punându-se în legătură cu editorul, acesta îl rugă să 
stăruiască a se face cât mai mulți abonaţi, oferind și 10 exem- 
plare spre a se da ca premii şcolarilor meritoși şi săraci. La 
22 Maiu 1839 Flechtenmacher se adresă Epitropiei şcoalelor, 
în privința acestui dicționar, rugând-o cu stăruință să-l reco- 
mande profesorilor din judeţe și arătând și ofranda editorului. 
Eră cunoscut că se interesă de toate manifestările culturale 
româneşti și de aceea i se adresase lui acest editor. 


* 
%* i 

Tubia literatura, dar ceeace-l pasionă în deosebi eră poezia. 
Din când în când prin manuscrisele lui întâlnim reproduse 
versuri franceze, alte ori vorbește cu laudă de poeți. Și nu se 
mulțumi numai să aprecieze pe ale altora, ci începu el însuș 
să alcătuiască poezii. Ceeace-l va fi determinat a fost desigur 
și mediul. 

In anii 1838—39, din care avem poeziile lui, redeșteptarea 
naţională luă din ce în ce mai mare avânt şi producţiunile 
literare se înmulțeau ; sub influenţa lor Flechtenmacher nu-şi 
mai putu stăpâni pornirile-i sufleteşt şi aşternu în versuri 
câteva din gândurile lui. 


www.dacoromanica.ro 


40 ANDREI RĂDULESCU 232 


Ca valoare literară poeziile lui sunt slabe. De altfel nu s'a 
mulțumit să scrie oricum ci a încercat să scrie în metru antic. 
Pentru unul care spuneà că legile românești sunt continuarea 
legilor romane şi într'o epocă când afirmarea originei romane 
eră la ordinea zilei, nu puteă fi formă mai potrivită pentru poezia 
românească decât metru antic. Pe marginea unei poezii găsim 
chiar schema hexametrului şi pentametrului 1). 

Ca fond merită atențiune pentru dragostea mare ce reiese 
din ele pentru neamul românesc. 

Dintre poeţii români îl captivase Costache Negruţi, un băr- 
bat învăţat — cum îl caracteriză el — adăpat în multe limbi, al 
cărui geniu străluceşte între alți bărbaţi vrednici, în pământul 
Moldovei şi care este mai ales un poeta plăcut de obşte. Așă 
de mult i-a plăcut poeziile, încât cetindu-le cu mare plăcere 
într'o dimineaţă, la 14 Fevruarie 1839 s'a simtit, îndemnat să-i 
trimită câteva versuri, în care-i spune că s'a ivit ca alt Apollo, 
care poartă o cunună de dafin pe care i-a dăruit-o lumea; 
când lira și-o încordează împrăștie vieaţă, bucurie şi dulceaţă 
minunată. Cântarea lui este înzestrată de toate harurile, tonul 
lui l-a răpit în altă regiune, departe de sgomotul lumii, unde 
îl întâlneşte pe el «poeta cel de toți iubit). 

Altădată alcătueşte versuri tot în cinstea unui poet de fel 
din Botoşani. Entuziasmat de poeziile acestuia dorea ca Vii 
sentimente să însuflețească pe toți Românii, închinați muzelor. 
Ce minune! exclamă el: 


«Din cei în multe luminaţi 
«Un alt Horaţ din Moldoveni 
«C'acum din nou iar se iveşte 
«Din fii romani, din Botoşeni !» 


Tot în versuri a făcut dedicaţia Cărţii lui de legi către 
Mihail Sturza, pe care-l încărcă cu diverse epitete elogioase 
precum şi oda către «pre înălțatul şi pre milostivul Domn 
Alexandru Dimitrie Ghica», slăvindu-i calitățile. 

Din cunoştinţele sale istorice căpătase admirație pentru 
Huniade, despre care arătă într'o notiţă că după anumite ver- 

siuni ar fi, după tată, dintr'o familie nobilă de Valahi iar după 
mamă din împărații Paleologi. Multă admiraţie aveă şi pentru 
familia ungurească £ Széchenyi. In 1839 a tradus o mică broșură 
în care se arătă lucrările contelui Ștefan de Szechenyi şi ale tatălui 
său Francisc conte de Széchenyi. 

Fiindcă Huniade a învins Poarta otomană iar Contele Ștefan 
de Szechenyi a spart Porţile de fier ale Dunării, Flechtenmacher 
i-a glorificat pe amândoi într'o poezie, întitulată: «Huntadi şi 
Sekeni» +). 

Intro poezie «Cultura» laudă înflorirea muzelor în Tara- 
Românească, unde se ridică autori clasici ca Văcărescu, care 
poartă steagul, iar după el vine Eliad «cel cu cântec îngeresc» 
și alți viteii în «Sfântul Sfat». 

Cântările lor cuprinzând vârful muntelui Parnas au ajuns la 
«olimpicescul tron, unde zeii minunându-se au gratulat pe 
Apollon pentru noua biruință» 2). 

Altădată aşterne în versuri ceeace corespundeă sufletului lui 
liniştit și plin de dreptate şi ceeace visă el pentru omenire, 
scriind în condica sa o poezie întitulată: «Armonie». In ea laudă 
liniștea, vieaţa în pace cu toată lumea, simțind toate cele bune, 
făcând toate cele creștinești şi nesmintind nimic din cele 
drepte. Armonia este sfântă între toate; ea pare că aduce cerul 
pe pământ și ne duce în chip lin spre veşnicie: 


«Armonia ’n ceruri stăpânește 
«n natură lângă Dumnezeu 
«Ea pre greale patimi domolește 
«Semnul păcii este curcubeu». 


 Insufleţit de toată dragostea pentru noua lui patrie, ca o 
urare pentru un viitor mai bun, făcuo poezie cu titlul: «La anul 
nou 1539). Acì cântă «viţa strălucită a Romei, colonizată de 
Traian», care a pătimit atât de mult dar a învins cu vi- 
tejie cele uneltite; cântă pe vitejii ei, care fie singuri, fie «supt 
nalt'umbrire», au fe minuni, cum este tiroul Ștefan» care a 


1) Ms. 105. 
2) Ms. ros, f. 67. 

stat tot mare ca un Scipio, şi cum este Huniade, care să proslă- 
vește ca alt Traian «rou roman»: 


«Rumânii stau tot vitejeşte 
«Ș'așă să apropii la liman 
«Ca niște stânci înfricoşate 
«Nădejdea hristianilor, 
«Cufund prin fapte minunate 
«Multimea vreșmașilor». 


Aci pare a pomeni ceva despre umre, arătând cum cei cari 
pismuesc norocul românilor împiedică stăpânirile — probabil 
e vorba de cârmuirile celor 2. ţări — de a se uni și de aceea 
nu s'a putut săvârși mântuirea lor. Cultura — zice el — aduce 
norocire şi acum ea a străbătut și la răsărit; apusul s'a legat 
cu el, civilizația este chiar pe tronul ţării în persoana Dom- 
nului, care a dovedit-o prin fapt=. Dela el aşteaptă mult şi de 
aceea îi face urări să-l încunune biruințele, să dea numele său 
epocei și să fie slăvit ca un Tit. 


%* 
* * 


La această epocă se pare că vârsta — după o activitate aşă 
de îndelungată — începuse a-și reclamă cu stăruință drepturile. 
In 1838, pe toamnă, erà bolnav. Totuş în 1839 erà încă în plină 
activitate. Pe lângă sbuciumările lui pentru tipărirea cărții sale, 
pe lângă cele câteva poezii, îl găsim continuându-și slujba de 
Pravilist, dând consultaţii, scriind note juridice în manu- 
scrisele sale sau note relative la învățământul de altădată în 
Moldova 1); îl vedem dând consultaţii şi peste hotar. 

Și din 1840 avem urme ale activității sale, dar mai reduse. 
Astfel la 29 Maiu îşi alcătuise nişte note, prin cari servindu-se 
şi de alte izvoare arătă cum înțelegeă el să fie un jurisconsult. 
Obosit + ŞI Di ind fu demisionat din slujba de jurisconsult 


1) La 13 lan. 1839 supuneà cenzurii câteva acte (Ms. 105, fila 57, v.). La 8 Maiu 
1839 alcătuià o notiță asupra istoricului școalelor în Moldova (Ms. 150, f. 56). La 27 
Maiu da consultații într'un proces dintre Spătarul Farra cu Mănăstirea Trei-Ierarhi 
(Ms. 12, p. 121), La 5 Noemvrie tălmăciă ceva din Basilicale şi făceă o «culegere de 
paragrafuri din condica țivilă, glăsuitoare pentru paragrafia încuviințată de legi» (Ms. 
150, f. 124 şi 125, V.) La 20 Fevr. 1839 dă o deslegare în nemţeşte către «4D. senator 
Toan de Albracht (Alberichifeld sau Albrechsfeld) şi i-a trimis plicul cu acea deslegare 
la Nicu negustorul, care aveà so trimită la corespondentul lui (Ms. ros, f. 62, v.). 

«cu onor și cu o pensie analoagă, deşi îngustă pentru un cap 
de familie numeroasă» 1). 

Pe lângă altele îl amărau mult şi nevoile materiale. Lipsurile 
nu erau menite să-i ușureze suferințele bătrâneței și să-i lun- 
gească viaţa. 

Ele l-au silit uneori să sufere mult. 'Trimisese pe fiul său 
Alexandru, să înveţe muzica la Viena. Cum n'aveă bani, a 
apelat la sprijinul unui boier, care l-a ajutat pentru primul an. 
Pentru al doilea n'a mai îndrăznit să ceară și s'a adresat Dom- 
nului. La 12 Iunie 1839, într'o mişcătoare scrisoare, spunea 
că se vede tare strimtorat şi sfiindu-se de a mai supără pe fă- 
cătorul său de bine, nu-i rămâne în nevoia lui decât să năzuiască 
la «obştește cunoscută nobilă inimă îndurătoare» a Inălţimii 
Sale, rugându-l cu toată umilința să se milostivească și să-l 
ajute cu cât va socoti ca să-i poată trimite o poliţă pentru cele 
trebuincioase pe un an de zile... Nu știm rezultatul; pare fa- 
vorabil. În tot cazul nu eră de invidiat situația unui jurist, 
care ocupă un post așă de important, să ceară ajutor pentru 
educația copiilor. 

După 1840 nu mai avem multe ştiri despre el2). Deabiă 
câteva notițe mai găsim, din acest timp, în manuscrisele sale 
iar după 8 Fevruarie 1842 nici atât. Lipsa de alte știri şi de 
urme ale vreunei activități din partea unu; om, care muncise 
toată vieaţa și care-şi notă în mod sistematic părți din această 
activitate face să bănuim că în ultimii ani a fost bolnav. 

In prima zi de Maiu a anului 1843 a trecut în lumea drepţilor, 
sfârșind o vieaţă de muncă necontenită şi de luptăpentru Drept 5). 


1) Alb. rom. 1853, No. 61, p. 245. P. Calimach, |. c. 152, spune că în 1840 a murit 
la lași, dar ştirea e greşită. 

2) Pe marginea dedicației de care am vorbit se află alături de textul tipărit o strofă 
scrisă în care se vorbeşte şi de portul-franc dela Galaţi, iar dedesubt, este data 7842 
Ghen. 29. Tot în acest manuscris la fila 45 găsim scrise cuvintele: 1842 mense Sep- 
tembre Miklescu junior incoepit primam praelectionem in jure civili, iar cu data de 
20 Neomvrie, 17, 19 şi 21 Dec. alte însemnări relative la învățătura acestuia. Pe fila 
următoare alte însemnări în latinește dela 21 lan. 1842 şi ultima dela 8 Fevr. 1842. 

2) Arhiva Stat. laşi. Dos. No. 1358, fila I și No. 1898, f 16—17. Albina Româ- 
nească 1853, No. 61, p. 245. 

Soţia lui semnează Iohanna, Janetta şi Anica. El a lăsat 6 copii: 2 băieţi şi 4 fete. 
Alexandru, cunoscutul muzicant, Elenco, care aveă 26 de ani la moartea tatălui său 
şi eră măritată cu Iorgu Dumitrescu; Frederic de 20 ani, Marița de 18 ani. Elena de 
1% ani, Catinca de 14 ani. 

Dela Flechtenmacher ne-au rămas următoarele lucrări: 


I. ISTORIA DREPTULUI ROMÂNESC SAU A PRAVILELOR 
ROMÂNEȘTI, conferință alcătuită de el la ro Aprilie 1830 și ținută la 
deschiderea cursului de legi. 

Planul acestei conferințe erà de a expune desvoltarea internă a legilor 
romane, desăvârşirea lor sub ultimii împărați, mai ales în vremea lui Justi- 
nian și cum au continuat a fi aplicate în Europa şi în special în țările române, 
unde le-au lăsat moştenire Romanii. 

Flechtenmacher își începeă subiectul cu o constatare asupra importanței 
bunurilor sufleteşti şi trăiniciei lor, arătând ca dovadă ceeace s'a întâmplat 
cu dreptul roman. Este o arătare din cele mai vrednice de pomenire în istoria 
lumii, ziceă el. Romanii şi-au mărit Statul prin puterea armelor, dar ceeace 
le-a întins stăpânirea mult mai departe și le-a întemeiat-o cu mai multă sta- 
tornicie este «sistema Dreptului». Aceasta dovedește că ceeace odată a câștigat 
viețuirea duhului, nu piere; aceste pravili au trăit şi trăesc până acum. Chiar 
dacă toate Statele Europei şi-ar alcătui noui pravile, cea mai mare parte a cu- 
prinsului lor se vor alcătui «de-apururea după praviliceștile idei» pe care ni 
le-au lăsat Romanii «ca o veșnică moștenire şi ca o obştească avere a omenirii». 
Ele vor stăpâni lumea încă mult timp, căci este foarte departe vremea când 
s'ar puteă părăsi acele lucrări și împiedică efectele lor. 

Pentru a înţelege istoria pravilelor romane, spune că trebuie a se lămuri 
sistema dreptului în întregimea lui şi a se aveă în vedere şi istoria Statului, 
expunând împrejurările în care s'a desvoltat acest popor și spiritul său. 

Ca la toate Statele, şi la Romani, la început, nu se puteă ivi deodată idei 
și lucruri proprii. La început arată că şi Romanii aveau aceleași rândueli ca 
şi toate Statele vecine. Ideile grecești stăpâneau mai peste tot. Mărirea crăiască 
căzu, ca şi în Statele grecești, iar desbinarea naţiei între o tagmă de boieri 
şi obştia orășenilor supuşi a produs și aici o luptă de a ţinut «un veac de o sută 
de ani». 

Vorbeşte pe scurt de luptele dintre patricieni și plebei, pe cari-i numeşte 
o tagmă de boieri şi mulțimea orășenească, de victoria plebeilor, de dobândirea 
'Tribunatului, legile celor 12 tabele, dreptul la Consulat, de înființarea Pre- 
torilor, de edicte şi rostul lor pentru înaintarea sistemei pravilelor. Din toate 
aceste sguduiri spune că reiese şi charactirul» pravilelor romane. Ele nu privesc 
pe om într'o unire cu alții, ci pe fiecare singur «ca un gospodar neatârnat de 
vre o mărginire prin rudenii sau prin tovarășii, ca un stăpân al oamenilor 
lui și ca un deplin orăşan al naţiei». 

Fără de a se pierde în amănunte, după această introducere, vorbeşte de 
puterea legiuitoare a Republicii, de diferitele isvoare ale Dreptului, arătând 
marea lui desvoltare în timpul Imperiului. Vrednic de însemnat este — după 
el — că tocmai în această vreme, când se statornicesc «despotismul cel mai 
cumplit», când libertatea cetățenilor n'aveă altă garanţie decât sentimentul 
Impăratului, dreptul ajunge la un asemenea progres. Aceasta se explică pe 
de o parte istoriceşte, fiindcă deapururea s'au ţinut de formele vechi ale 
pravilelor şi, pe de alta, fiindcă totdeauna s'au silit de a află temeiurile 

adevărate ale drepturilor şi îndatoririlor, supunând acestor temeiuri dreptul 
formal. Astfel s'a ajuns la originalitatea neîntrecută a dreptului roman «care 
până acum nu s'au ajuns». 

A expus, apoi, desvoltarea dreptului roman, după veacul Antoninilor, 
arătând că acum progresul se făceă numai prin constituțiunile împărătești, 
care se refereau mai ales la obşteştile pricini, la dreptul public şi care a stabilit 
valoarea diferiților pravilişti şi cum se împacă neunirile dintre ei. 


In urmă vorbeşte de codificări, pomenind pe a lui Grigorie și «Herma- 
ghenze», Teodoriu II, Dioclețian și Constantin. Se ocupă mai pe larg apoi 
de legislaţia lui Justinian, spunând că deși critica acestei opere este felurită, 
totuș dacă se ține seamă de folosul adus norodului și de vremurile de atunci, 
«nimeni nu-i poate micșoră slava pentrucă au tăcut o necugetată și neprețuită 
facere de bine şi înseși prefacerile care s'au făcut în pravile sunt de cele mai 
multe ori scoase și ivite dintru o sănătoasă judecată pentru mai multe scoposuri 
a dreptății. 

Aminteşte apoi de Vasile «Vachedon» şi de Leon cel înțelept, dând lămu- 
riri asupra Vasilicalelor și tipăririi lor de Fabrotul, la 1647; acelaș lucru despre 
Sinopsis. Spune că mai sunt şi alte cărți de pravile dela Impăraţii Răsăritului, 
dar nu le pomeneşte fiindcă nu le pot compară cu cele arătate. 

Nu uită însă pe Armenopol, recomandând ediția cea mai nouă tipărită 
la 1780, la «Haag în Holandia». 

După această expunere e evoluției dreptului roman, începe să se ocupe 
de pravilele care au fost la noi. Aceste pravile au fost pravilele romane. Ele 
au fost aduse de Traian, s'au pierdut apoi şi au fost readuse, după 12 veacuri, 
(1401—1433) dela Constantinopol împreună cu stema crăiască, de Alexandru 
Vodă, care a alcătuit din Vasilicale o carte de pravile potrivită cu ţara Moldovei, 
tălmăcind-o în limba patriei, dar «yrednic de tânguit» este că în decursul ` 
vremurilor s'a pierdut şi acea carte. Mai târziu, sub Vasile Vodă Lupu, s'a 
alcătuit din Vasilicale, de către Istratie logofătul, o carte de pravile în limba 
moldovenească, care însă rar se găseşte. In sfârşit, Scarlat A. Calimach a tipărit 
la anul 1816—1817 legiuirea sa pe care toți doreau să fie tradusă în limba 
tării. 

Işi încheie lucrarea, arătând că astfel pravilele Romanilor dovedesc dela 
prima lor ivire la îndreptarea lor cea mai de pe urmă din principatul Moldovei 
«o întregime originală şi o minunată lucrare a duhului omenesc». Aceste pravile 
sunt fără pildă în istoria lumii. Chiar năruirea și căderea împărăției Romanilor 
n'au desfiinţat stăpânirea pravilelor «romaneşti», care, din contră, s'au mai 
întins. Duhul acestor pravile «a stăpâni în lume până când mintea cea mai 
cuvântătoare a omului de unde izvorăsc pomenitele adunări de pravile va fi 
de sine stăpânitoare». 


II. CUVÂNT CĂTRE CINSTIȚII ASCULTĂTORI DE LEGI, RO- 
STIT LA ANUL 1836 IN ACADEMIA DIN IAȘI. Aceasta este o lecțiune 
de deschiderea cursului său de Drept natural la Academia Mihăileană. Ea 
a fost tipărită chiar atunci. Două exemplare din această lucrare se găsesc la 
Academia Română. 

Autorul începe prin a arătă că sunt înconjurați de ceață şi de întuneric și 
se întreabă dacă nu este o îndrăzneală semeață de a se ocupă de o materie cu 
totul nouă pentru această țară. Trebuie însă să încerce fiindcă numai lumina 
dăruită de Dumnezeu neamului omenesc, adică Rațiunea sau mintea cuvân- 
tătoare, îi va scoate din întuneric. Fericit se socotește dacă va aruncă cel putin 
câteva raze de lumină spre a vedea măcar cât de adâncă este ceața. 

Unul din cele mai mari foloase aduse de Regulamentul Organic a fost — 
spuneă el — și îngrijirea dată învățământului teoretic şi practic, care va duce 
la fericirea naţiei şi la o treptată desăvârşire a neamului. Dintre ştiinţele prac- 


tice, fără îndoială că jurisprudența, adică ştiinţa Dreptului, cuprinde «cel mai 


ales şi întâiu rang». Oamenii, reunindu-se în societăți, au văzut cât de trebuin- 
cioasă este dreptatea și că acolo unde stăpâneşte justiţia, acolo s'a aşezat «ne- 
clintita temelie a binelui obştesc şi particular, siguranța cinstei, averii și a 
vieţii fieșcărui om fără deosebire». Un astfel de Stat merită numele de Stat 
al Dreptăţii. 

Deși în acel timp mai în toate Statele se năzuieşte la reforme şi îndreptări, 
el însă, fiind însărcinat de Eforie să tie mai întâiu un curs de Drept natural, 
nu se poate îndepărtă de «căpitelnicul țel» ce și-a propus. 


Dreptul naturii nu este decât dreptul Raţiei, adică mintea cuvântătoare. 
El nare altă condică decât a Raţiei, care singură înnobilează jurisprudenţa. 
Pentru a preciză mai bine sensul acestei ştiinţe, spune: «Dreptul este unirea 
individuelii slobozenii personale cu slobozenia altora, armonia şi rânduiala 
bunei și liniștitei conviețuiri a unui om cu altul; acest drept, după plăsmuirea 
naturii omeneşti, se găsește în legiuirea Raţiei, care este o nestrămutată veşnică 
temelie, un îmbelșugat isvor al legiuirilor pozitive, adică a celor așezate aci 
prin convenţie (bună învoire) sau prin autoritate (puterii legiuitoare); el este 
vistierie spre îndeplinirea neajunsurilor a acelor legi în cazurile cele nepre- 
văzute». 

Ca să arate legătura dintre Drept şi celelalte ştiinţe, expune o clasare a 
științelor. Cea mai importantă idee și problemă a năzuințelor omeneşti — 
și deci și a științei — este de a realizà: perfecțiunea internă, perfecțiunea ex- 
ternă şi carmonicească soţială mijlocire». Din aceste trei părți ale problemei 
rezultă însăş clasificarea științelor. Perfectiunea internă se bazează pe Teologhie 
pentru cultura morală şi Filozofia pentru cultura duhului. Perfecțiunea externă 
se întemeiază pe Mediţină pentru sănătatea trupului și Economia pentru starea 
„averii. În fine «armoniceasca soţială mijlocire» se sprijină pe: Dreptul pentra 
liniște şi pace sau juridica slobozenie şi Politica. De aici se vede importanța 
ce o are Dreptul pentru omenire. «Drept — zice Flechtenmacher — este 
cuvântul cel mare şi însemnat, carele în nenumărate mișcări şi prefaceri au 
pornit și pornește lumea și ne propune idea cea mai sfântă a soțietăţii politice. 
Această idee înaltă pe o nație la împărăția adevăratei slobozenii, la stăpâ- 
nirea duhului, pentrucă supunerea sub cărmuirea dreptăţii şi a legilor este 
slobozenia cea adevarată, care nu se abate la greșăli şi rătăciri pricinuitoare 
de nenumărate rele, precum ne înfăţoșează analele Istoriei; iar dreptul ca 
o calitate, ca o însușire a omului este păzirea personalei neatârnări a unei 

ființe slobode, nemărginite în lucrările sale către alte asemenea fiinţe 
slobode». 

Scopul la care tind principiile dreptului natural nu este decât: dreptate; 
chipul cum se va realizà aceasta atârnă de fiecare nație. Fără siguranța drep- 
tului, însă, nu este posibil să se desvolte talentele oamenilor, să se dea o bună edu- 
catie tinerilor şi să se aibă adevărata libertate. 

Dar, pentru siguranța dreptăţii, nu este destul să ai bune legi pozitive, 
ci se cere neapărat «ca judecătorii să aibă deplină știință teoretică și practică 
Ja aplicaţia legilor pentru ca să poată nemeri o hotărîre dreaptă şi cu potrivire 
aplicată pe temeiul adevăratei înțelegerii cuvintelor și a duhului legii, pă temeiul 
adevărului rezemat pe dovezi neprepuelnice». Pe lângă acestea, «judecătorul 
trebue să fie înzestrat şi cu un haractir cinstit, nemitarnic și nepărtinitori 
căci atuncea numai, când nu'l vor stăpâni patimile, interesurile, uneltirile 
sau mijlocirile prin feliuri de canaluri şi hatâruri, nici temere de oameni, 
se poate statornici o judecată dreaptă, fericirea naţiei și pavăza stăpânirii 
legilor». Dacă-i vor lipsi aceste calități, «nu se vor pricinui între concetățeni 
decât cârtiri, confuzii, turburări şi, în sfârşit, căderea naţiei că fără dreptate — 
după zisa înțeleptului Plutarh — nu poate nici Joe să cârmuiască lumea, ba 
nici soțietatea celor mai răi nu se poate țineă. 

Aceste principii anunță că va expune (în cursul său) cu convingerea că 
din lecţiunile sale se va puteă culege cele necesare «pentru a fi cineva vrednic 
spre a puteă coprinde o așă înaltă şi gingașă slujbă». 

Flechtenmacher recunoaște că va întâmpină multe greutăți în facerea 
lecţiilor, mai ales în alegerea și așezarea termenilor tehnici, însă nădăjdueşte 
că, prin anumite mijloace, va isbuti. 

Cu această nădejde pofteşte pe ascultători, îi roagă, îi jură să-și dea şi ei 
toată silinţa. «Patria — zice el — priveşte cu îngrijire părintească către Dumnea- 
voastră, vă cheamă ca să jărtfiți cu neîncetată râvnă, cu neobosită sârguință 
şi cu toată luarea aminte, vre o câteva ceasuri pă zi întru învățătura dreptului 
naturii. Muncind astfel, vor puteă ajunge la scopul dorit şi de ei şi de țară 
și vor puteă ajută la întemeierea dreptăţii, depărtarea abuzurilor și metehnilor 
omenești şi spre mângâerea celor obiduiti. 

Drept încheiere spuneă: «In sfârșit, să vă însemnați și aceasta: Practica 
fără teorie este oarbă şi teoria fără practică este oloagă. Dacă sămânța ce acum 
sânt gata a o semăna va cădea în pământ roditor, țelinos sau pietros, vremea 
ne va arăta; când secerișul să va apropia, atunci se vor alege spicele cele pline 
de cele deșarte şi de neghină. Cuvântul nostru n?’l încheiem dar cu un vers 
din cartea înțeleptulu: sfat cap. 6 stih.28, unde zice pentru învățătură : Cearcă-o 
și o caută și'ți va arăta ţie şi dacă o vei afla să nu o lași pre ea». 


III. "Traducerea unei broșuri intitulată: DESCRIEREA LUCRĂRILOR 
CONTELUI ȘTEFAN DE SEKENI, tipărită în Bucureşti. 

In această broșură se arată, în prim rând, faptele Contelui maghiar Ștefan 
de Szechenyi, carea dat strălucite dovezi de patriotism, întemeind cu cheltuiala 

sa Muzeul național al Ungariei, dăruind țării biblioteca sa și contribuind în 
diverse chipuri la propăşirea naţiunii sale. 

Mai pe larg însă se vorbeşte de fiul său, Contele Ștefan de Szechenyi, care, 
în urma studiilor și călătoriilor sale, s'a hotărât să înlesnească navigațiunea 
pe Dunăre, spărgând Porţile de fier, lucrare începută în 1834 şi terminată 
cu succes, spre folosul Ungariei ș şi al țărilor vecine, între cari și țările române.. 
In special această faptă l-a impresionat mult pe Flechtenmacher, care nu numai 
că a tradus broşura în româneşte, dar a făcut și tipărit la finele broșurii şi 
poezia Huniade și Sekeny, în care se preamăresc acești 2 bărbaţi cari au spart: 
unul Poarta otomană, altul Porţile de fier al Dunării. Poate că prin traducerea 
acestei broșuri el a voit să arate şi boierilor moldoveni cât de patrioți şi devotați 
binelui public sunt fruntașii altor ţări. Această traducere a fost dedicată Con- 
telui Széchenyi cu următoarele cuvinte: «Ecsilenţiei sale Contelui Ștefan 
Sekeny etc., etc., Dedică cu simțiri de mirare şi respect, spre plecat K. 
X. Flechtenmacher». 

După sfârșitul traducerii a mai adăugat cuvintele următoare: «Cel mai 
adânc respect ce sâmt cătră făptuitoriul însămnatului lucru de mirare, pe 
carele niciun împărat nu l-au urzit, m'au îndemnat a traduce aceste feță și 
a face şi aceste versuri. După care nu doresc altă mai mult decât ca vecinicul 
monument ce s'au zidit Contele Ștefan Sekeny, urzitorul lucrului celui mi- 
nunat să rămâi aşa de statornic ca și cursul Dunării și norocire publică tot 
mai mult să sporească din zi în zi spre lauda făcătoriului de bine a omenirii 
pe carele bărbat, Trou al păcii, dacă ar fi vremile cele mitologhice a Elinilor, 
şi a Romanilor, neamurile l-ar fi înălțat între zei, le-ar fi pus lângă zîna Astreia, 
înzăstrat cu cornul îmbielşugărei și i-ar fi rădicat templuri (capiști) de închi- 
nare. Cu care sentimente vie pătruns fiind îndrăznesc a mă iscăli 


Al Ecselenţiei voastre 

Cel mai plecat prețuitoriu 

şi închinătoriu, 

Kaminar Hristian Flehtenmacher 
Turis-consult lângă Divanul Domnesc 
în Prinţ. Moldovei». 


Această lucrare a trimis-o Contelui, traducându-i, bine înţeles, cele scrise 
în românește şi adăugând o altă dedicație elogioasă în latineşte pe care o sem- 
nează: «Humillimus servus Christianus Flechtenmacher Corona Transyl- 
vaniae oriundus et nunc temporis lassiis munere jureconsulti jungens» 1). 


IV. MANUSCRISUL ro din Biblioteca Academiei române. Este 
intitulat: Lexicon juris civilis. După titlul şi după chipul cum e alcătuit 
se vede că el voiă să facă un Dicţionar de Drept civil, aşă cum erau în Apus, 
și din care avea unul, întitulat: La Clef des lois romaines ou Dictionnaire 


1) Ms. 105, p. 60. 

analytique et raisoné de toutes les matières contenues dans le corpsde Droit...»!) 
In consecință rezervase pentru fiecare literă a alfabetului un număr de pagini. 
Sub fiecare din litere explicà în mod sumar instituțiunile de drept, al căror 
nume îÎncepeà cu acea literă şi apoi să treacă în ordine cronologică diversele 
deslegări, note referitoare la acele instituţiuni. Astfel la litera 3, găsim că vor- 
beşte despre Biserică astfel: «Bisearica iaste o soțietate care s'au unit spre 
săvârşirea slujbii dumnăzăeşti». Urmează apoi două definiții pentru dreptul bi- 
sericesc: «Bisericească dreptate iaste învățătura de așezământul Statului, carele 
scoposește la slujba bisericească la politicirea oamenilor ce se află în Stat, 
la obştească învățătură în biserici şi în școale». A doua definiție este următoarea: 
«(Bisericească dreptate iaste) carea hotăreşte dreptățile şi îndatoririle bisearici 
cătră stăpânirea oblăduitoare și a soţietăților biseariceşti cătră mădulerile lor 
și a mădulerilor între dânsele» 2). 

La litera D scrie: «Darul, donatio, donum, dăruire iaste o tocmeală prin 
carea să lasă la cineva (cuiva) vreun lucru fără plată pentru hatâr»5). 

Tot la această literă, în capul altei pagini, vorbește de Depozizt) dând câteva 
scurte lămuriri. 

Aci sub litera D dă mai multe explicațiuni asupra Dreptului şi împărți- 
rilor lui. Voiu reproduce câteva: 

Dreptate, dreptul, jus, (greceşte) iaste strâmtorirea slobozeniei a fieştecăruia 
deosăbi de a face toate aceale fapte, prin care nu să va sminti, nici să va strică 
însoțitoarea vieţuituire celorlalte persoane (în noimă obiectivă, adică aceea ce 
priveşte la fapte) încât ceialalți vor puteă să viețuiască împreună cu dânsul; ori 

Darul sau puterea ommului de a face fapte pravilnice adică așa feliu de 
fapte, prin care nu să va strică starea cea însoțită a persoanelor acelora ce lu- 
crează pă din afară cu slobozenie (în noimă subiectivă adică aceea ce privește 
a persoană)» 5). 

După aceste două sensuri ale Dreptului expune împărțirea lui, din diferite 
puncte de vedere. Mai întâiu vorbește de împărțirea din punct de vedere a 


1) Titlul complect este: La Clef des lois romaines ou Dictionnaire analytique et 
raisonné de toutes les matières contenues dans le corps de Droit destinè à servir du 
complement ă la traduction des Institutes et du Digeste de M. Hulot, à celle des douze 
livres du code de M. Tissot, ă celle des Nouvellés de M. Bérenger fils et à tous les ou- 
vrages concernant la législation des Romains, avec les renvois sur chaque article du 
Code Napoléon, aux codes de procédure civile et criminelle, au Code de commerce, 
etc., etc. Par Fieffé.— La Croix de Neuf-château (Vôges) Auteur des Eléments de la 
jurisprudence et traducteur du so livre du Digeste. Metz. 1809 şi 1810. Această carte 
se află și la Academia Română, provenind din Biblioteca coleg. Sf. Sava. 

2) Ms. 10, fila 7. 

3) Ms. 10, fila 12. 

4) Ms. 10, fila 13. «Depozit, depositum . ..iaste când dă şi încredințează cineva 
un lucru la altul ca să-l păzească. 

Dacă primește cineva un lucru străin spre pază ori păstrarea sa să face tocmeală 
pentru (depozit). Aceasta-(i) un contract realnic, care să alcătuieşte numai prin traditio, 
darea lucrului spre pază ce s'au făgăduit de către cineva. Cel ce priveşte un lucru strein 
spre pază se zice depositarius, depozitariu. Cel ce dă lucrul său la altul spre pază să 
zice deponens, depuitorul. 

5) Ms. 10, fila 14. 


4 A. R. — Memoriile Istorice. Seria III. Tom]. Mem. 4. 

originei, arătând că unele drepturi le are omul «numai singur din fire» și se 
numesc «dreptăţi făr de mijlocire izvoditoare» jus absolutum, originarium și 
drepturile dobândite, jus derivativum +). Urmează apoi împărțirea în: dreptu- 
vile persoanelor și drepturile asupra lucrurilor. «Dreptatea asupra lucrurilor» se 
împarte în: personalnică și realnică. Aci adaugă și o explicaţie asupra drep- 
tății prea personalnică. Indică și alte întrebuințări ale cuvântului «Dreptate» 
dar pentru explicare trimite în altă parte unde însă n'o mai găsim. Astfel, 
Dreptatea Staturilor sau Statului cu trimiterea: vezi Stat 2). 

Mai jos arată ce este dreptul privat «dreptate privată» zisă şi dreptate 
orășenească, drept civil, şi dreptul public «dreptate obștiască». Aceasta se îm- 
parte în: «Dreptatea Statului și Dreptatea Staturilor ori a neamurilor». Tot 
aci explică ce este Știința teoretică și cea practică a Dreptăţii. Incheie aceste 
notițe cu câteva rânduri despre Dreptatea pozitivă ë). 


1) «Temeiul tuturor dreptăţilor celor fireşti şi celor date sânt dreptățile celea în- 
născute adică împreună cu noi născute care ne cuvină noao ca la nişte ființe cu minte 
și cu simţiri, numai singur din fire, fără să vină în mijloc o faptă pravilnică. Pentru aceia 
să şi zic: dreptăți fär de mijlocire izvoditoare» curate ori dreptăți a omenirii, jus absolutum, 
originarium seu theticum. 

Dreptatea dobânditoare iaste aceaia carea dobândeşte cineva povățuindu-să de minte 
prin o faptă pravilnică și pentru aceasta se şi zice cea cu mijlocire neizvoditoare ori 
cea ipoteticească sau condiționată (vezi Loghica, fața 112),jus hypotheticum, deriva- 
tivum, pildă precum iaste cumpetul nevinovatei apărări de sineşi. 

2) Dreptatea persoanelor, jus personarum iaste învățătura de deosebite feluri a 
persoanelor şi de a lor pravilnice legături şi îndatoriri ce are una asupra altuia fără 
nici o atârnare sau privire cătră lucruri. 

(Dreptatea asupra) lucrurilor jus rerum, jus in re învaţă ceale deosăbite feliuri 
a lucrurilor și ceale pravilnice egături şi îndatoriri a persoanelor ce au iale între dânse, 
cu privire către lucruri. 

Dreptate asupra lucrurilor să impărteşte în personalnică carea să mai numeşte 
dreptatea cererilor, jus obligationum seu actionum seu jus personale ad rem. Aceasta 
iasta dreptatea la o facere ori nefacere adică să nu facă cineva nu lucru. - 

Și în realnică jus reale sen in rem; iaste o dreptate carea privind cineva cătră un 
lucru are tărie înpotrivă (asupra) tuturor oamenilor (asupra (înpotriva) persoanelor 
nehotărîte) pentrucă cel adevărat stăpân are dreptate de a luă prin judecătoriă lucrul 
ce s'au dovedit al său, ori la cine îl va găsi și fieștecarele să îndatoreşte a nu simți ori a nu 
supără (vătămă) această a lui dreptate. 

Prea personalnică iaste o dreptate ce au dobândit cineva și carea nu să poată a să 
mută la altul pentru că mutarea ei ar inprotivi dreptăţii a altrăilea: precum iaste drep- 
tatea căsătoriei, a dirigătorii, a cinstei. 

Dreptatea Staturilor vezi Stat. 


) Statului » Stat. 
» orășănească »  orăşănească 
) bisericească »  bisericeasă. 


3) «Dreptate privată adică: deosăbi cuprinde dreptăţile şi îndatoririle, care are să 
păzească fieştecare mădulariu a Statului, ori fieștecare orăşan; să numește și dreptatea 
orășănească şi să înpartă: I. Dreptate persoanelor, II. Dreptate asupra lucrurilor, III 
Dreptate cererilor». 

Dreptate cererilor iaste învăţătura de deosăbite feliuri de fapte şi de legături pra 
vilnice a unei persoanii cătră altă hotărîtă persoană, cu depărtată privire la lucruri 
(adică de dreptățile cătră o persoană de dreptățile personalnice). 

Mai departe, la litera F, găsim următoarea definiție a procedurii: «Judecă- 
torească orânduialăy, carte de învățătură cuprinde așezământurile Statului 
în ce chip să urmează judecătoriile în pricini de judecăţi şi afară de judecată 
pentru ca să păzească starea cea pravilnică a mădularilor Statului). La Mtera 
K defineşte căsătoria astfel: «Kăsătoria iaste o legătură însoțitoare ce s'au făcut 
între două persoane, neam deosebit adică între partea bărbătească și femeiască 
cu scoposul de a face copii, de a-i creşte și de a fi întru ajutor una la alta»?). 
Este de observat că această definiție nu este o simplă reproducere a artico- 
lului corespunzător din codul Calimach și austriac. 

La litera L găsim: «Legatum iaste când lasă cineva prin a sa voință cea de 
pe urmă dăruire la altul lucrul hotărît una sumă de bani ori și una dreptate. 
Cel ce lasă aciastă dăruire să zice legatorul şi acela la carele o lasă să numeaște 
legatariul. Și în loc să zică cineva: eu las daniă cutărui cutare lucru, să zice 
mai scurt: eu legătuesc cutare lucru la prietenul mieu»*). Tot la această literă 
vorbeşte despre liniile de rudenie făcând şi nişte scheme pentru înțelegerea lor $). 

Sub litera M dă câteva lămuriri despre minte şi despre moştenire. O notă 
mai desvoltată are despre ce se înțelege prin (dreptatea moștenirii» am zice 
azi dreptul de succesiune. lată cum explică el acest drept: 

«Dreptatea moștenirei să zice dreptatea cea scoțitoare afară (adică din carea 
să scot alții afară, neavând ei dreptatea aceasta) spre a lua cineva stăpânire 
(possssio) ori cea întreagă rămasă stare ori o parte hotărită a (i) eii, privindu-să 
cineva la întreagă stare adică jumătate, o a treia parte ori a șasălea parte. Iar 
dacă mortul au rânduit pentru cineva vreun lucru, o sumă de bani ori şi o 
întreagă cuprindere de lucruri a cărora ceime s'au hotărît, adică toate lucrurile 
mişcătoare ori toate lucruri nemișcătoare acela nu dobândeşte dreptatea mo- 
ștenirii ci numai un legatum». 

Alt sens al dreptăţii moștenirii: «aste cuprinderea tuturor lucrurilor ce 
au rămas dela mortul adică mișcătoare și nemișcătoare, precum şi tuturor 
dreptăților și îndatoririlor care cu moartea nu să încetează ci să pot mută la 
moştenitorii»). 


Dreptate obştească iaste cuprinderea pravililor obşteşti ori învață legătura dreptății 
între puterea oblăduitoare şi între supuşi și să înparte: I. Dreptatea Statului, II. Dreptatea 
Staturilor ori a neamurilor. 

Dreptăţii teoretică ştiinţa ori învățătura iaste cuprinderea tuturor adevărurilor de 
dreptăţi şi îndatoriri, cea adevărată noimă pravililor, cea adevărată ceimea faptelor 
pravilnice şi a tuturor urmărilor, care sânt unite cu aceale fapte. Iar ştiinţa cea practică 
cuprinde regulele şi axiomele în ce chip să întrebuințează (aplicăluiască) judecătoriul 
pravilele potrivit la întâmplările ceale întâmpinătoare, să așeză cu bună rânduială tre- 
bile ceale pravilnice dupre porunca pravililor şi să cercetează și să hotărească pricini 
de judecăți după dreptate şi cuviință; ori învățătura dreptății iaste ştiinţa pravililor şi 
întrebnicirea lor la pricinile ceale întimpinitoare. 

Drept atea pozitivă să zice cuprinderea pravililor ce să hotărăsc dupre voința dătă 
toriului de pravili. 

1) Ms. 10, fila 32. 

2) Ms. ro f. 44. Cpr. art. 63 C. Calim. 

3) Ms. f. 35. 

4) Ms. f. 39. 

5) Ms. 10, f. 45. 


4* 

Câteva note de acest fel mai gărim la literele P, S şi T. 

Sub explicațiunile date a trecut diferite deslegări, unele referitoare la che- 
stiunea de care vorbeă în acea explicație, altele streine de ea. Se pare că el 
voiă la început să nu treacă decât pe cele referitoare la acea chestiune, dar 
n'a putut să-şi urmeze în totul planul și a trebuit să treacă consultațiile mai 
mult din punct de vedere cronologic decât după materii. De altfel, se vede 
că în curând a și părăsit planul de a mai alcătui un dicționar de drept, căci 
pentru foarte multe litere nici nu există vreo notiță. Astfel, dela D-nu mai 
găsim nimic până la J, la care nu este decât notița arătată despre «judecătorească 
orânduialăy. Chiar sub literele de care s'a ocupat sunt prea puţine note, ceeace 
dovedește că el a renunţat de timpuriu la alcătuirea unui dicționar și s'a mul- 
țumit să-și umple condica cu felurite deslegări ce i se cereau de autorități 
și de particulari. 


V. MANUSCRISUL II este compus din 137 foi și are pe copertă 
titlul: CONDICA D KAM (INARUL) FLECHTENMACHER, IU- 
RISCONSULTUL STATULUI, PE ANUL 1835. Oct. 16» Scrisul 
nu este peste tot acelaş; probabil că unele lucruri au fost trecute de 
vreun elev ori vreun ajutor al lui. Aici nu mai este vorba de un Dicționar 
ca în Manuscrisul 10, ci — cum arată și titlul — numai de activitatea de ju- 
risconsult, Aici găsim în extras diferite hotăriri judecătoreşti dintre anii 1835— 
7838, asupra cărora Flechtenmacher şi-a dat avizul său în forma arătată: se 
găseşte pravilnică, este pravilnică, etc., Găsim de asemenea şi numeroase 
deslegări la întrebările, cei s'au făcut de autorități şi chiar de particulari. 
In felul de înscriere în această condică se vede dorința unei bune aranjări. 
Astfel, cum am mai arătat, pagina este împărțită în 4 coloane. Prima coloană 
este rezervată pentru numărul locului judecătoresc, adică instanței dela care 
veneă hotărîrea sau întrebarea; a doua coloană pentru numărul Departamen- 
tului dreptăţii, adică pentru numărul adresei ce i se trimiteă dela Ministerul 
Justiţiei şi pe lângă care se alătură adresa instanței. Urmă apoi o coloană 
mare rezervată pentru «obiectul pricinii de judecată» și alta mică la margine 
pentru observaţii. 


VI. MANUSCRISUL 12 are 148 foi şi este intitulat PORTATIV». Acesta se 
pare că a fost destinat mai mult pentru diferite fragmente de studii juridice, de- 
cât pentru deslegări. Pe prima pagină se află o listă de jurisconsulți în fruntea 
căreia este Caius vel Gaius după care vin: Papinian, Ulpian, Paul și Modestin, 
cu câteva notițe despre timpul când au trăit și pe care le-a mai completat cu 
altele scrise la sfârşitul condicii. Urmează apoi o însemnare despre acțiuni, care 
se continuă în pagina 2, unde dă o listă de acțiuni. Astfel: actio de ingenuitate; 
directa, utilis; actio de liberali causa: directa, utilis; actio legis, actio civitatis, 
cognationis, de divortio, etc. La pag. 3 este trecută rânduiala şedinţelor Diva- 
nului domnesc. După aceasta este reprodus cap. VII din Reg. Organic cu 
oarecare note şi o copie după Proiectul de rectificare a art. 260, 278, 325 din 
Reg. Organic. 

In acest manuscris găsim mai multe fragmente, unele în franțuzeşte, despre 
diverse chestiuni de Drept. Cele scrise în franțuzeşte sunt, în cea mai mare parte, 
reproduse din diverși autori, iar cele scrise în românește sunt alcătuite de el 
Toate aceste fragmente par a fi servit pentru lecţiunile de Drept ţinute de 
Flechtenmacher. 


Intre altele se află, în franțuzeşte, un fragment în care se ocupă de jude- 
cători!). El l-a luat din Merlin: Répertoire de jurisprudence, tom. VIII, dar 
n'a reprodus de acolo decât părțile, pe care le-a socotit necesare pentru a da 
o idee exactă despre magistratură și misiunea ei. Deşi acest fragment este o 
reproducere, totuș din părțile alese și reproduse din opera lui Merlin se poate 
vedeă ce părere aveă Flechtenmacher despre magistratură. Pentru el, funcțiunea 
de judecător este una din cele mai importante și din cele mai de cinste funcțiuni 
cu care un om poate fi însărcinat. ? 


Una din calitățile cele mai necesare unui judecător este nepărtinirea. 
Inainte de a hotărî într’o afacere, el trebuie să fie asigurat că nu există în inima 
sa nici patimă, nici afecțiune pentru vreuna din părți; pentru a preîntâmpină 
efectul urei sau prieteniei, el trebuie să se recuze, fără de a mai aşteptă să fie 
recuzat. 

Judecătorul trebuie, apoi, să cunoască bine afacerea asupra căreia este 
chemat să se pronunțe şi să respecte legea. Dacă legea i se pare defectuoasă, 
să facă cunoscut celor în drept, dar el trebuie s'o aplice: «Le juge doit étre e 
premier esclave de la loi», cuvinte pe care le şi subliniază. 

Pentru a arătă rolul judecătorului, reproduce următoarele rânduri: 

«Maintenir les propriétés, ordonner Pextcution des contrats, servir d'appui 
aux mineurs, écarter la fraude, empecher que d'avides praticiens ne devorent 
le bien de la veuve et de lorphelin, accorder la justice la plus prompte possible 
(sans pourtant y mettre une célérité imprudente) afin que les plaideurs ne 
se consument pas en frais et ne laissent à leurs héritiers que des procès à 
terminer, faire exécuter les volontés dernières de Phomme lorsqu'elles sont 
légitimes: voilà emploi honorable d'un juge civil». 

Despre judecători mai vorbeşte şi când se ocupă de autoritatea lucrului 
judecat, pentru care reproduce, de asemenea, părți din Merlin ?). Intre altele 
reproduce unele pasagii, în care se află o critică a magistraturii, aplicabilă cu 
atât mai mult în Moldova, și în care se arată cum judecătorii fiind și ei oameni, 
sunt uneori dominați de patimi, cum spiritul de partid le rătăcește și le fal- 
şifică conștiința, cum adeseori alegerea lor e datorită mai mult intrigii unui 
protector cu trecere sau influenței unei coterii decât meritului, cinstei şi cu- 
noștințelor. Templul care reunește pe judecători n'ar trebui să cuprindă — 
după d'Aguessau — decât savanți încercaţi. «Et cependant — citează el — 
combien en trouve-t-on peu qui attachent du prix à la science? Combien 
même la dédaignent»? 


1) f. 20. şi 21. 
2) f. 28, v. şi urm. 

Reproduce, de asemenea, o parte în care se vorbeşte de nesiguranța jude- 
căților, cum aceeaş chestiune a fost judecată altfel după absența sau prezența 
anumitor judecători, după anumită secție, loc, timp sau calitatea persoanelor. 

Găsim apoi explicaţiuni referitoare la diverşi termeni de drept și mai ales 
la procedură. De exemplu, undeva explică ce este act și titlu. Act este înscrisul 
care constată ce a fost făcut — id quod actum est. Titlul este ceeace conferă 
un drept. Pot să fie acte care să nu confere drepturi. Sunt şi titluri care nu 
sunt fondate pe acte; de pildă titlul de moștenitor legitim. In acest sens titlul 
e causa în virtutea căreia cineva posedă. Titlu gratuit se numeşte acela prin 
care se dobândește fără să coste ceva. Titlu oneros acela prin care nu se do- 
bândeșşte gratuit ci cu preț de bani sau alte lucruri!). 

Altundeva explică sensul cuvântului proces astfel: «Protes este tractaţia 
giudecătorească prin care giudicătoriul dobândeşte deplină lămurire și știință 
încât să poată hotărî pricina după legi»1). 

Ce este «instrucția proțesului» ? «Lmuare în scris şi cercetarea făptalnicilor 
împrejurări ce s'au întâmplat într'un proţes și cele cuvenite spre hotărîrea lui»; 
sau: «în fieştecarele proțes trebuie să se cerceteze mai ales ce feliu de făp- 
talnice împregiurări sunt fondosul pricinii și în ce chip acele împregiurări 
să află întemeiate pe adevărul. 

Arată, după acestea, ce este fondul unui proces, ce este procedura, tribunal, 
competință şi ce condițiuni se cer ca o judecată să aibă tărie. «Despre dovadă» 
tratează într'un capitol destul de lung, unde începând cu principiul cine are 
sarcina probei, vorbeşte de dovadă firească sau nemeșteşugită și dovada me- 
șteşugită, dovadă deplină și nedeplină, mărturisirea părții, documenturi 
publice şi particularnice, etc. 2). 

Se poate menţionă apoi o parte în franțuzeşte, în care se ocupă despre 
verificarea actelor sub semnătură privată prin martori, parte interesantă fiindcă 
putem vedeă cum apreciau proba cu martori în acea vreme când ea eră așă 
de des admisă. Fragmentul pare a fi luat tot dintr'un autor francez. Pentru 
această verificare Flechtenmacher distinge trei ipoteze: 

1. Când martorii au văzut că actul discutat s'a semnat de persoana al cărui 
nume e trecut în el. In acest caz depunerea martorilor este o probă neîndoioasă 
pentrucă ei depun despre un fapt petrecut sub ochii lor și în prezenţa lor. 
Această depunere clară și evidentă prin ea însăș n'are nevoie să fie verificată 
prin comparaţie de scripte. Felul acesta de verificare merită, în adevăr, mare 
încredere. Când martori vrednici de încredere atestă că au văzut subseriindu-se 
de defendor sau de autorul lui actul, care li se înfățișează și pe care ei îl re- 
cunosc, când, cu atât mai mult au semnat ei înşişi acest act ca amici sau sfă- 
tuitori, aşă cum se întâmplă adesea în transacțiunile de familie, nu se poate 
să nu se acorde o deplină încredere unei asemenea mărturii, afară numai 
dacă nu se înlătură orice fel de probă întemeiată pe mărturia oamenilor. 

2. Al doilea fel de a verifică prin martori actele sub semnătură privată 
este mult mai infailibil. Când martorii depun nu că au fost de față la semnarea 


2) £. 222 
2) f. 37 şi urm. 

actului sau că au văzut pe părți semnând, ci când afirmă că cunosc foarte 
bine semnătura aceluia căruia i se atribuie, pentrucă l-au văzut deseori scriind 
şi semnând, pentrucă au semnat de mai multe ori acte împreună și în acelaș 
moment ca, de pildă, notari, administratori, judecători şi cari susțin că semnă- 
tura în chestiune este a persoanei semnată, sau pentrucă acea persoană s'a 
servit totdeauna de acelaș fel de scriere, de aceleaşi trăsături, de aceleași ca- 
ractere ale literelor cu care este scris actul de care se vorbește. 

3. In sfârşit, verificarea acestor acte poate să se facă prin martori și în 
alt chip; şi anume când, în loc de a afirmă că au văzut semnându-se actul 
în chestiune, sau când cunosc semnătura, ei arată fapte care presupun nece- 
sară existența și semnătura actului şi a convenției cuprinsă în el 1). 

Il preocupă și chestiunea cum trebuie să fie un jurisconsult. Pentru aceasta 
adoptă cele spuse într'o lucrare franceză a lui I. D. Meyer?) și anume: «Juriscon- 
sultul care vrea să merite acest nume examinează dispozițiunile întregii legi. 
Dacă ea nu prevede nimic asupra cazurilor care se prezintă, jurisconsultul 
caută să-i pătrunză spiritul, să-i desvolte principiile, să determine ceeace 
legiuitorul, consequent cu scopul şi cu felul său de a vedeă, ar fi hotărît 
asupra fiecărei speţe neexprimată; el stabileşte în mod lămurit afacerea în 
chestiune, el distinge caracterele generale de acelea care sunt individuale, 
el suplineşte raționamentul legii care nu-i expres 5). 

De relevat este că în acest manuscris, în aproape 80 pagini, a trecut în 
scurt cuprinsul aproape al tuturor articolelor din codul Calimach, arătând 
textele corespunzătoare din dreptul roman şi din alte părți, precum și unele 
notițe. Voiu da câteva exemple: 

Pentru paragraful I în care arată că e vorba de tâlcuirea legii, trimite la 
O3 Oes Bile p 274383. 

La $ 2. Cuprinderea codicei ţivile are ca trimitere: B. VI. p. 140. |. 4. Tot 
aci adaugă: Defin. libertatis est naturalis facultas faciendi quod quis velit 
nisi vi aut jure prohibetur. 

Relativ la căsătorie: $ 63 'Tâlcuirea căsătoriei. In dreptul acestui para- 
graf citează, între altele: I. 1. ro. D. XXIII. 2. C. V.4.B.1V.p.239 şi 313. 

La $ 64. 'Tâlcuirea logodnei: Vas. Tom. Il. fila 517. Leg. 32. La § 70 
«Lemeiu hotărît și 71 Regulă de obște la căsătorie trimite la Rogron C. C. 
p. 33). La $ 193 trimite la Toullier X. p. 187. 

Această parte a manuscrisului este importantă pentru izvoarele Codului 
Calimach. Este interesant că aproape nu există vre o trimitere la codul austriac 
sau la alt cod modern; și de aceasta trebuie să se țină seamă când se va studià 
izvoarele legiuirii moldovenești. 


1) In explicaţiille ce dă cu privire la verificarea prin martori se referă la un 
autor, transcris «Boiceau)». 

De altfel şi în acest manuscris — mai mult chiar decât în celelalte —are dese 
citate şi trimiteri la autori ca: Toullier, Rogron, Merlin, etc. 

2) Ms. 12, f. 21—22. I. D. Meyer: Esprit, origine'et progrès des institutions 
judiciaires. La Haye 1819, tom. II. 

3) Ms. 12, f. 146. 

In genere în acest manuscris are foarte multe citate şi trimiteri la diverşi autori. 

Este posibil ca această parte să fie o reproducere a planului avut în 
vedere la alcătuirea Codului. Este posibil însă să fi fost făcută de Flechten- 
macher mult mai târziu pentru trebuințele sale de jurisconsult și de profesor. 
In orice caz, este importantă prin faptul că arată care erau temeiurile dispo- 
zițiilor din noua legiuire, după părerea principalului ei alcătuitor. 


VII. MANUSCRISUL 105, compus din 68 foi dintre care unele au ră- 
mas nescrise, este întitulat: CONDICA RESPECTIVILOR PRENOME- 
RANTI. El conţine, pe lângă diverse fragmente de studii, note, citate, 
mai ales acte relative la vieaţa și lucrările lui Flechtenmacher. La înce- 
putul acestei condici se află tipărită Dedicația către Domn, relativă la 
Condica Justiniană; după ea urmează, deasemenea tipărită, Inștiințarea 
către doritorii de a aveă aceă condică. Mai departe găsimo listă pentru 
abonați, «lista prenomeranților»; pentru înscrierea lor liniase pagini pe 
care să fie trecuţi 500, număr pe care-l socoteă necesar pentru a puteă 
începe tipărirea și care, credeă, după ideia ce aveă de opera lui și de uti- 
litatea ei, că se va completă fără multă greutate. Pe primele pagini, locurile 
fură împlinite, dar mai departe locurile goale se îmmulţesc, ici colo se mai gă- 
sește câte unul până când, către sfârșit, rămân pagini pline numai cu linii 
pe care nu venià nimeni să-și înscrie numele. Deabiă dacă se află înscriși 202. 
Dealtfel între ei găsim mai pe toți fruntașii țării ca: Beizadea N. Soutzo, 
Vist. N. Roznovanu, Vornic Costache Sturza, C. Balș, B. Ghica, A. Sturza, 
Jean Ghica, Costache Negruţi, Vornic A. Kantacuzin, Hatm. Gr. Ghica, 
Log. Kanta, etc. 

Tot în acest manuscris sunt poeziile alcătuite de Flechtenmacher. 

Pe ultima pagină se află o pecete în formă elipsoidală. In mijlocul ei se află 
un bărbat în picioare, cu chivără pe cap, îmbrăcat cu zale, cu paloş în dreapta 
şi cu balanța în stânga. La picioare stă scris: 1838; iar de jur-împrejur: «Că- 
minaru Flechtenmaher Jurisconsult a Statului». 

Dintre chestiunile de Drept menționăm o parte întitulată: «O Insămnări 
la capul întâiu a condicii țivile» Intr'un prim capitol se ocupă de «svorul ge- 
neralnicilor drituri personale», de «Dritul personalniciei» şi cum se explică 
«driturile persoanelor». Capitolul următor se ocupă de «Prospectul stărilor 
omului» cu o sumă de diviziuni și subdiviziuni. Alt capitol e întitulat: «Relaţia 
din caracterul personalnicieiy. Acestea priveau art. I din cod. Mai departe 
dă o «tâlcuire și lămurire la $ 2», unde explică cuvintele Drept şi Lege şi arată 
câteva norme de înterpretare şi împărţirea legilor. 

Acest fragment este un fel de program al unui comentariu al Codului 
Calimach sau al operei lui, Condica Justiniană, pe care n'a avut norocul s'o 


1) In acest manuscris găsim că utiliză: Extractus citationum comprehensarum 
in corpore juris Academici systematice redacto per Ioannem Aug. Ludov. Fursthen- 
thal, tom. I. Berolini 1824 (Ms. 105, f. 44). Pentru textele de drept roman şi greco- 
roman utilizà ediția lui «Fabrotul» şi a lui Heimbach. (Ms. 105, f. 26, v.) 

tipărească. În lipsa manuscrisului acelei opere fragmentul de față ne arată cum 
înțelegeă el să o alcătuească. 


* 
* * 

Acest manuscris cuprinde şi un mic studiu despre advocatură!). Cu atât 
mai important este acest studiu cu cât la noi — după cunoștința mea — este 
cea dintâiu încercare, în care se arată rolul corpului advocaţilor şi modul cum 
trebuie îndeplinit. Din el vedem frumoasa concepţie ce aveă autorul despre 
advocatură şi cât de înaltă menire îi atribuiă. 

Studiul pare a fi scris după 1635, poate între acest an și 1838. Prin vechimea 
lui, prin ideile ce conţine şi prin felul cum e scris este destul de interesant. 

Oricât de scurt ar fi, el nu poate fi trecut cu vederea de cel ce ar vrea să 
studieze cândva istoricul advocaturii în România. 

Sunt în el părţi care, reproduse în totul, ar fi înțelese mai greu din pricina 
construcției frazelor; deaceea voiu redă cuprinsul în mod mai sumar, pă- 
strând, pe cât va fi posibil, chiar felul de a se exprimă al autorului. 

Flechtenmacher mai întâiu explică sensul cuvântului advocat, cuvânt 
oarecum nou pentru acea vreme. 

«Advocat — zice el — (dela advocare=a chemă întru agiutori) procurator, 
este un jurist, legist, care prin graiu și prin scris să îngrijește pentru iuristice 
interesuri a părților împricinate cu tocmală de a luă un onorar potrivit cu 
ostenelile sale și după convenţii state». Alături de aceasta dă și următoarea 
explicație: «Advocat este acea întru instanț(ă) primită sau rânduită persoană 
în ramul judecătoresc, carele fiind poftit de cătră părțile împricinate sau în- 
sărcinat prin ofițială sau particulară chiemare să înfăţoșază înaintea trebuna- 
lului competent arătând mai întâiu procura sau vechilimea formală încredin- 
tată de vreo instanţie în puterea căruia înscris reprezentează faţa și luând în- 
credințătoriul său cere, stărueşte, întâmpină sau apără dreptăţile reprezen- 
tantului său». 

După ce a explicat ce este un advocat justifică necesitatea corpului advo- 
caților prin faptul că nu toţi pot să cunoască știința şi aplicarea Dreptului. 
«De aceea dar trebuința stării advocaţilor este de sine neapărată». 

Această stare, corp, al advocaţilor se găseşte din vremile cele mai vechi la 
toate naţiunile, care au ocrotit dreptul prin legi. Chiar când nu se găsește 
numele, i se descoperă urmele oriunde se apără cel slab și neharnic față de 
cel puternic. Cu drept dar «Canţilariul d'Auguessau», în discursul său pentru 
neatârnarea advocatului, zice de această stare că este o stare așă de veche ca 
slujba judecătorească, aşă de nobilă ca virtutea, aşă de trebuincioasă ca dreptatea». 

In vremurile mai noui, starea advocaţilor a primit foarte însemnate în- 
dreptări și în ţările în care dreptatea care desăvârşita sa tărie», ea a câştigat 
mare cinste nu numai în tribunale şi dregătoriile Statului, ci și față de popor. 

Aceasta se datorește faptului că a sporit priceperea însemnătăţii și demni- 
tății corpului, că s'a desvoltat simțul de cinste, folositor poporului şi a sporit 


3) 36, 41. 

silința pentru câștigarea ştiinţei Dreptului și pentru o vrednică îndeletnicire 
cu lucrările profesiunii. 

Intre toate statele, primul loc, în această privință, îl ocupă Crăiia Hanovrei, 
unde, prin anumite legiuiri publicate în 1833, s'a stabilit organizaţia, erân- 
duiala cea din lăuntru» și s'a statornicit și neatârnarea lor față de instanțele 
judecătoreşti. 

Fundamentul stării advocaţilor este aceeaş cunoștință a Dreptului, care se 
cere și judecătorilor. Prin urmare, advocatul trebuie să fie un «urist (legist) 
peritia juris instructus, supt care se înţelege că elau împlinit studiul facultății 
sale la o Academie). Advocaţii, înainte de a fi primiţi în acest corp, trebuie 
să deă probă de «istețimea lor». 

După acestea pravilistul se ocupă de dreptățile şi datorințele advocatului. 
Ele se împart în două: drepturi și datorii către tribunal; drepturi şi datorii 
față de client. 

Către Tribunal, advocatul este dator să arate cinste și respect, chiar atunci 
când trebuie să vorbească împotriva lui — probabil se referea la cazul criti- 
cării unui act al Tribunalului sau când aveă altă părere asupra unei chestiuni — 
«căci cel mai sfânt aşezământ din toate aşezământurile omeneşti sânt Tribuna- 
lurile». Prin această cinste şi «respectuire» nu trebuie să se înțeleagă (o robiască 
supunere», nici o cerere prea supusă pentru administrarea dreptăţii, ci o cu- 
viință și un respect potrivit cu postul Tribunalului, o purtare bărbătească, dar 
cuviincioasă față de partea protivnică şi mai ales sârguința de a nu înjosi 
"Tribunalul, făcându-l loc de arătarea patimilor și a necinstirilor; nu trebuie, 
deasemenea, să-l supere cu propuneri şi pretenţii, care sunt (impotrivitoare 
dreptului legilor şi a cinstii»; în sfârşit nu trebuie să privească Tribunalul ca 
o sală «de lotărie (coţcărie)» în care rezultatul atârnă numai de noroc. 

In schimb și advocatul are dreptul să ceară dela Tribunal «ace răspectuire 
şi cunoaşterea sârguințelor sale, fără care el deapururea va fi nevrednic de a 
împlini chiemarea sa în toată întinderea-i». El este în drept să ceară ca să nu 
i se pue piedici în felul cum îşi îndeplineşte meseria. 


lată ce ziceă el despre libertatea şi neatârnarea advocatului: 


«Dacă stă în puterea judecătorului de a globi pe advocat pentrucă el urmează 
la o pricină aşă şi nu altmintreli, pentrucă el au ales pe calea aceasta, iar nu pe 
aceea, pentrucă el la un loc a conțăpiului său au fost prea scurt, la altul prea 
întins, pentrucă el au îndămnat meşte miljoace iuridice care după părerea jude- 
cătorului nu poate aved niciun rezultat priincios, pentrucă el au cerut agiutor 
pentru partea sa la mai înalte instanţii, care sânt pentru acei de față ca să dea 
cuviinciosul agiutor, atuncea şi slobozenie apărării, slobozenia stării advocatului 
va fi nimicită. 

Flechtenmacher însă speră că se vor stabili bune relaţii între advocaţi și 
instanțe, mai ales că introducându-se publicitatea judecăților, și judecătorii 
și advocații vor sta sub acest puternic control. 

Să vedem acum drepturile şi datoriile față de client. Acestea se întemeiază 
pe aceleaşi motive pe care se reazemă toată esența și scopul slujbei advoca- 
tului, adică: cinstea şi cunoștința dreptului. «Amândouă trebuie să fie ai săi pu- 

rurelnici tovarăşi». Din cinste urmează că advocatul trebuie să spuie clientului, 
în mod cinstit, părerea sa asupra pricinii și să nu apere o cauză, de a cărei 
dreptate nu e încredințat. Dacă n'are o asemenea încredințare şi totuș o apără 
«numai prin meșteșugul său sau prin uneltirea sa, unul ca acela esă din hotă- 
rîrile cinstiitii slujbi unui advocat». 

Pentru aceasta advocatul are dreptul să ceară clientului să-i arate adevărul 
şi să nu-i ascundă nici o împrejurare a pricinii. 

In ce priveşte felul cum își îndeplinește meseria, din moment «ce nu dă 
sminteală la legile cele deplin lămurite sau la hotărîrile date în puterea legilor», 
nu este răspunzător față de client, «pentrucă rezultatul nu stă în puterea sar. 
Este dator, însă, să fie credincios intereselor clientului, de o «credinţă nepri- 
hănită» în tot cursul procesului. Dacă nu păstrează această credință, dacă păr- 
tineşte în mod tainic pe adversar ori îi spune tainele «tării sale», comite o 
deosebită nelegiuire care se chiamă prezaricatio, o faptă criminală, însemnată 
mai ales în vremurile vechi. Această nelegiuire se poate săvârși, atât prin lu- 
crări cât şi prin nefaceri (committendo et omiltendo ). Cele dintâi au loc când 
dă sfaturi părții potrivnice şi când spune secretele clientului, cele de al doilea 
când neglijează înadins interesele acestuia 


Datoria de credință advocatul o are şi după ce s'a desfăcut de client; nici 
atunci el nu-i slobod să destăinuească secretele încredințate ori să treacă de 
partea adversarului. Dar, în sfârşit, despre datoriile advocatului nu se poate 
da «singuratice reguli» și nici nu se pot scoate din cărțile civiliștilor și crimi- 
nalicești. «Cinstii şi cugetului adoocatului trebuie aice să rămâe cele mai alese 
lucrări. 

Adoocatul este dator să repare pagubele cauzate prin neglijența sa. Nu este 
răspunzător, însă pentru sfârşitul pricinii și nici chiar «pentru o greşită cu- 
noștință a dreptului», după cum nici judecătorul nu este răspunzător pentru 
greşala hotărîrilor sale. 


Pentru ostenelile depuse şi pentru întoarcerea cheltuelilor ce a făcut pentru 
client, are dreptul de a cere remunerații (honoraire). Aici pravilistul face un 
mic istoric al dreptului la onorar, arătând cum în Roma cea veche patronul 
eră dator să apere pe client în schimbul slujbelor ce acesta îi făceă. Mai târziu 
însă, s'a introdus obiceiul să ia o plată şi chiar foarte însemnată. Deaceea 
legea Cincia a oprit de a se mai primi plată sau daruri pentru apărarea unei 
pricini, dar neavând o sancţiune a rămas fără efect. Sub August, s'a reîmoit 
aceă dispoziţie, prevăzându-se ca sancțiune, «spre globirea călcării ei», o îm- 
pătrită întoarcere a banilor. Nici aşă nu s'a ajuns la un rezultat bun, aşă că 
sub Claudius, Senatul a propus să se înnoească legea şi se hotărî ca maximum 
de onorariu 1.000 de sesterții, ca la 250 galbeni. S'a desființat această dispo- 
zitie sub Nero; s'a reînființat însă sub Traian, lămurindu-se că acel maximum 
se referă la întreagă pricină, iar nu la «singuratice lucrări». 

Cu vremea, în statele Europei «s'au siguripsit prin legi» onorariul advo- 
caților, ceeace este foarte drept, «fiindcă adoocatul este datoriu a jărtui 
chiemării sale toată viața sa şi aceasta este singur al său isvor de ago- 
nisire». 


www.dacoromanica.ro 


6o ANDREI RĂDULESCU 252 


Cele hotărîte în legile romane pentru onorariul advocaților sunt învechite 
şi nu mai sunt observate. Până acum, spuneà autorul, în pământul Moldovei 
s'a urmat regula că vechilul părții («fiindcă până acum advocații formal încă 
nu sânt așăzaţi») încheie contract în care se lămureşte ce are să i se dea pentru 
ostenelile lui. Sunt oprite însă: 10 tocmeala prin care advocatul va primi o 
parte a obiectului împricinat (pactum de quota litis) şi 20 tocmeala ca în cazul 
unei norocite eşiri a proțăsului» advocatul să mai ia o altă deosebită mul- 
țămire (palmarium ).. Ambele tocmeli sunt declarate de nule în temeiul § 1172, 
No. 3 «din condica ţivilă». 

«In Franţia, Britania şi Nord-America — adaogă el — advocaţii, au cea 
mai mare înrâurire, cinste şi venituri foarte însămnate care câte odată covârşesc 
venitul celor mai mari dregători ai Statului». 

Pentru viitorul profesiunii de advocat în țară, Flechtenmacher doreă ca «din 
fii patriei să fie anume orânduiți din aceia mai însămnați cu haractir neprihănit, 
nemitarnic, nepărtinitori, înzăstrați cu bună știință de legi şi îspitiți în practică». 
Acestora, câștigând încrederea publică, să li se hotărască un onorar (cuvenit şi 
însămnat ca să poată ridică starea de advocat, să câştige cinstea şi să să facă 
adevărați apărători ai dreptății». Ei vor fi nişte (îngrozitori ai acolisitorilor şi 
intriganților, care supt mască de advocat desbracă pe părțile prigonitoare şi nu 
fac altă decât le încurcă. descopere tainele împricinaţilor şi văzând dreptățile 
lor şi în sfârşit să trag protesuri fără a lua cuvenită aspră înfrânare şi fără a fi 
supuşi legiuitelor globiri». 

El speră că toate abuzurile s'ar puteă stârpi și rănile sar tămădui prin 
«publicitate şi verbală urmare după reglementele instrucției». 

Işi încheiă studiul arătând când încetează relaţiile dintre advocat şi client, 
anume: 10 prin moartea advocatului, dar nu şi prin a împricinatului; 20 prin 
«ofițială depărtare a advocatului din slujba sa»; 30 prin înștiințarea făcută clien- 
tului înainte de proces; dar nu e slobod, oricând să desfacă învoiala, contra 
voinţei clientului, ci trebuie să aibă «o pricină bine cuvântată»; între acestea 
se socoteşte și neputința de a scoate la cap procesul și prin urmare clientul 
ar plăti în mod zadarnic onorariul. 

Ca și despre magistratură, Flechtenmacher aveă o înaltă idee despre advo- 
catură, pe care o socoteă ajutorul indispensabil al celei dintâiu. Graţie acestor 
două corpuri, nădăjduiă că se vor întronă tot mai mult domnia dreptății, 
necesară în deosebi la noi. Prin mijloacele ce recomandă, aveă credință că se 
va alcătui un foarte bun corp de advocaţi, cari vor îndeplini un mare rol 
pentru organizarea şi regenerarea țărilor noastre. 


Cele expuse arată cât de interesant este acest mic studiu în special pentru 
advocați. Și pentru a i se apreciă justa valoare, să nu se uite timpul când a 
fost scris. 

Sunt şi alte fragmente de studii în acest manuscris, unele par a fi fost lec- 
tiile ținute de el. Din cele citate se vede cu suficientă cum lucră Flechten- 
macher. 

Pe lângă acestea, multe din deslegările și lucrările lui sunt răspândite prin 

diferite acte, aflate la particulari ori în Arhive. Unele au fost publi- 
cate 1). 
* 
HRE 

Materialul manuscris și tipărit rămas dela el este interesant de studiat și 
din punct de vedere al limbii. Sunt de remarcat diferiții termeni de Drept. 
Flechtenmacher este, poate, între cei dintâiu cari au căutat să întroducă în ro- 
mâneşte cuvinte potrivite pentru anumite noțiuni juridice. Deși i-ar fi fost 
mai uşor să ia deadreptul termenii din limbi străine, — cum s'a făcut mai 
târziu — el s'a silit să traducă acei termeni prin cuvinte cât mai înțelese de 
Români, creind chiar cuvinte noui. Uneori îl vedem oscilând între un cuvânt 
şi altul. Astfel, pentru Drept, Drepturi, la început întrebuința cuvântul: 
Dreptate, Dreptăţi, apoi, mai târziu, Drit, Drituri, şi, în fine Drept. Pentru 
instanțele judecătoreşti intrebuințează termenul «maghistraturi judecătoreşti». 
Găsim: organisirea şi orânduiala; personalnicie pentru personalitate, gene- 
ralnică introducere pentru introducere generală, câştigarea moștenirii pentru 
acceptarea succesiunii, obligații sau îndatoriri, obligații bilăturalnice, etc. 

Dacă nu tot ce a rămas dela Flechtenmacher este important, mai ales din 
punct de vedere practic, este însă de o însemnată valoare iți a cunoaşte 
desooltarea culturii juridice la noi. 

# 


% * 


Ar mai fi ramas — după tradiția familiei — dela Flechtenmacher unele 
lucruri, probabil şi manuscrise, în posesia fiului său Alexandru, autorul mu- 
zicii pentru Hora Unirii şi al atâtor melodii aşă de populare altădată. Acesta 
le-ar fi păstrat împreună cu lucrările sale muzicale într'o casă ce aveă la Măţău, 
jud. Muscel, unde în mijlocul naturii căută deseori liniştea și inspirația. Acolo 
ar fi fost şi un tablou, în mărime naturală, al jurisconsultului, îmbrăcat în 
costumul oficial, un fel de costum militar, portret la care el țineà foarte mult. 

O întâmplare nenorocită a făcut să arză acest cuib de țară şi cu el au pierit 
lucrările aflate acolo. Existenţa acelui tablou e constatată și în catagrafia în- 
cheiată la moarte. 

Afară de acestea n'a mai rămas dela el decât un clavir, o vie de 7⁄4 pogoane 
la Valeaa-dâncă și alte mici lucruri. La această vie pare-se că mergeă des 
spre a-şi mai odihni trupul când mintea-i eră frământată de felurite pri- 
cini. Acest colțişor de pământ fusese singurul fruct al economiilor sale. 

Altceva nu mai lăsă familiei, destul de numeroasă. 

Pentru ajutorarea ei Domnul a încuviințat, la 1 Iulie 1843, să i se plătească 
o pensie (de zoo lei lunar). Ajutorul însă eră prea mic și s'ar fi întâmplat uneori 
ca familia să n'aibă cu ce plăti chiria; și atunci au plătit prietenii miloși cari 
nu uitaseră pe cel dispărut şi cari nu puteau îngădui să vadă aruncate pe dru- 
muri odraslele aceluia, care fusese marele pravilist al țării. 


* 
%* * 


1) Astfel Aċad. Rom. Documentul 128/26 cuprinde o deslegare la întrebarea pusă 
de Vornicia Obştei în privința moştenirii copiilor din a doua căsătorie. Am văzut, apoi 
pe cea publicată de d-l R. Rosetti. Alta a fost publicată de P. Calimah în Ashiva VII. 

Cu toate greutățile ce a întâmpinat în vieaţă şi pe care le 
întrevedeà şi mai mari pentru familie, Flechtenmacher n’a 
încetat o clipă să fie acelaș suflet cinstit, să-și facă datoria 
fără abateri din calea dreptăţii și să muncească cu toată dra- 
gostea pentru Moldova. Pentru el Moldova nu eră țară streină 
ci ţara lui, patria căreia i se alipise cu toată inima şi căreia îi 
jertfise toate ostenelile. Și — cum am văzut — iubirea i se 
revărsă asupra tuturor Românilor. Il interesă cultura româ- 
nească oriunde se manifestă, lăudă pe Domnul de peste 
Milcov, stăruiă să-și răspândească opera în toate ținuturile 
locuite de români, vorbiă de Dacia şi pomeneă de unire, 
cuvânt frumos pentru bunul mers al lucrărilor din ţară, 
dar în care probabil întrezăreă și înfăptuirea unui vis frumos. 

Condus de simţul datoriei şi de un cald patriotism, a căutat 
să folosească cât mai mult țării sale. Și trebuie recunoscut 
că a făcut mai mult decât se putea pretinde în acea vreme, 
străbătută de frământări şi nesiguranţă. 

Trebuiă gonită ceața, întunericul — cum ziceă adesea — și 
răspândită lumina; şi el s'a trudit s'o împrăștie din belșug, 
să desțelenească ogorul culturii noastre, cu speranța că într'o 
zi — din semințele aruncate — vor răsări bogate lanuri. 

Cel dintâiu jurist, mare, cu o cultură apuseană, prin- 
cipalul alcătuitor al celei mai bune legiuiri din trecut, bun 
profesor de Drept, superior — după cât se pare — tuturor 
oamenilor de legi de aici, până pe la 1830, unanim recunoscut 
cel puţin în Moldova ca jurisconsultul cel mai de valoare, 
a cărui ştiinţă şi practică erau în afară de orice discuţie, astfel 
apare Christian Flechtenmacher. 

Venit din frumoasa ţară a Bârsei, alipit cu totul de sufletul 
Moldovei, a muncit peste un sfert de veac pentru Dreptul 
nostru, pentru cultura românească. 

Dreptatea cereă ca acei pentru cari a muncit să şi-l amin- 
tească, să-i afle activitatea şi să-i recunoască valoarea. 

O parte din îndeplinirea acestei datorii este comunicarea de azi. 

